Ομιλία του Υπουργού Οικονομικών κ. Χρήστου Σταϊκούρα στο 11ο συνέδριο “The Future of Healthcare in Greece” - Ομιλίες - Υπουργείο Οικονομικών\nΘέλω να ευχαριστήσω το HealthDaily και την Boussias Conferences για την πρόσκληση που μου απηύθυναν να λάβω μέρος, ως ομιλητής, στο σημερινό εξαιρετικά ενδιαφέρον και επίκαιρο συνέδριο που επικεντρώνεται στις προκλήσεις και τις προοπτικές των Συστημάτων Υγειονομικής Περίθαλψης και στη διασύνδεση της δημόσιας υγείας με την οικονομική ανάπτυξη.\nΤο θέμα της δημόσιας υγείας αποτελεί ένα πολύ κρίσιμο και πολυδιάστατο πεδίο, το οποίο – όπως αποδείχθηκε και στην πρόσφατη δοκιμασία της πανδημίας – συνδέεται στενά με την οικονομία, την ανάπτυξη και την ευημερία.\nΈνας υγιής πληθυσμός οδηγεί κατά κανόνα σε αύξηση του ρυθμού παραγωγής πλούτου και μεγαλύτερη ανάπτυξη, ενισχύοντας συνολικά το επίπεδο ευημερίας.\nΩς μέσο αντιμετώπισης, στο πεδίο της οικονομίας, χρησιμοποιήθηκαν αλλαγές στην άσκηση της δημοσιονομικής και νομισματικής πολιτικής.\nΣε επίπεδο Ευρωπαϊκής Ένωσης, υπήρξε άμεση και συντονισμένη προσπάθεια, με την προσωρινή αναστολή των δημοσιονομικών κανόνων του Συμφώνου Σταθερότητας και Ανάπτυξης και των περιορισμών στην παροχή κρατικών ενισχύσεων και εγγυήσεων, αλλά και με νέα εργαλεία, όπως το πρόγραμμα SURE για τη στήριξη της απασχόλησης.\nΟι πρωτοβουλίες αυτές επέτρεψαν την άσκηση έντονα επεκτατικής δημοσιονομικής πολιτικής από τα κράτη-μέλη.\nΠεραιτέρω, παρασχέθηκε ευελιξία στη χρήση και μεταφορά πόρων και από τα διαρθρωτικά και περιφερειακά ταμεία της Ευρωπαϊκής Ένωσης, ενώ ενεργοποιήθηκε το εργαλείο ενίσχυσης έκτακτης ανάγκης για τα συστήματα υγείας.\nΣτην Ελλάδα η πανδημία ενέσκηψε μόλις είχαν αρχίσει να κλείνουν οι «πληγές» από την πολυετή δημοσιονομική κρίση της προηγούμενης δεκαετίας και ο σχεδιασμός της σημερινής Κυβέρνησης είχε αρχίσει να αποφέρει οφέλη για τις αναπτυξιακές προοπτικές της ελληνικής οικονομίας.\nΚρίση που είχε ως αποτέλεσμα ένα υπο-χρηματοδοτούμενο Εθνικό Σύστημα Υγείας, το οποίο κουβαλούσε επιπλέον παθογένειες δεκαετιών, ενώ η διάρθρωση της οικονομίας μας, με χαρακτηριστικά υπερ-εξάρτησης από τον τομέα των υπηρεσιών, την καθιστούσε πιο ευάλωτη και τρωτή απέναντι στη διάδοση της νόσου.\nΠαρά τις αδυναμίες της όμως, η χώρα μας τα κατάφερε εντυπωσιακά καλύτερα από τις περισσότερες ισχυρές, ανεπτυγμένες ευρωπαϊκές οικονομίες, τόσο στην υγεία όσο και στην οικονομία.\nΚαι τούτο χάρη στην άμεση, αποφασιστική και αποτελεσματική ανταπόκριση της Κυβέρνησης, που έλαβε δύσκολες αλλά σωστές αποφάσεις, θέτοντας ως ύψιστη και απόλυτη προτεραιότητα την προστασία της ανθρώπινης ζωής και της δημόσιας υγείας.\nΠαράλληλα, για την αντιμετώπιση των οικονομικών συνεπειών της υγειονομικής κρίσης, το Οικονομικό Επιτελείο, από την πρώτη κιόλας στιγμή, προχώρησε με ταχύτητα, μεθοδικότητα και αποτελεσματικότητα – όπως έχει αναγνωριστεί επανειλημμένως από την εγχώρια και διεθνή κοινότητα – σε πληθώρα μέτρων και παρεμβάσεων, πρωτοφανούς μεγέθους και εύρους, που φτάνουν τα 41 δισ. ευρώ μέχρι το 2022.\nΤαυτόχρονα, ακόμα και μέσα στη δίνη της κρίσης, συνεχίσαμε τις μεταρρυθμίσεις σε όλα τα πεδία, ώστε να διασφαλίσουμε την καλύτερη δυνατή αφετηρία επανεκκίνησης της οικονομίας μας.\nΕνώ διαχειριστήκαμε, με σύνεση και διορατικότητα, τα ταμειακά διαθέσιμα, ώστε να διασφαλίσουμε τη συνεχή, αδιάλειπτη και επαρκή στήριξη της Υγείας, της κοινωνίας και της οικονομίας καθ’ όλη τη διάρκεια αυτής της δοκιμασίας, που ως γνωστόν, ξεπέρασε – παγκοσμίως – σε ένταση και διάρκεια όλες τις αρχικές προβλέψεις.\nΚαταφέραμε, με την παραπάνω στρατηγική, να περιορίσουμε, στον βαθμό του εφικτού, το αποτύπωμα της πανδημίας, γεγονός που αποδεικνύεται και από την αξιοσημείωτη αντοχή και προσαρμοστικότητα στις νέες συνθήκες που επέδειξε η ελληνική οικονομία.\nΠέραν των σημαντικών επενδύσεων στον τομέα της Υγείας, ως Κυβέρνηση εστιάσαμε, από την αρχή της θητείας μας, στο θέμα της βιωσιμότητας, που μετά το σοκ της πανδημίας έχει πλέον αναχθεί σε έννοια-«κλειδί» για την προετοιμασία του μέλλοντος.\nΣτο πλαίσιο αυτό, θέσαμε ως βασικό πυλώνα της στρατηγικής μας την ευθυγράμμιση της οικονομικής μεγέθυνσης με τους φιλόδοξους περιβαλλοντικούς και κλιματικούς στόχους της Ελλάδας.\nΟι στόχοι αυτοί έχουν καθοριστεί με το Εθνικό Σχέδιο για την Ενέργεια και το Κλίμα και υποστηρίζονται από το Σχέδιο Δράσης της Ελλάδας για την Κυκλική Οικονομία και το Σχέδιο Δίκαιης Αναπτυξιακής Μετάβασης για την πλήρη απο-λιγνιτοποίηση έως το 2028.\nΕνώ, παράλληλα, με το Εθνικό Σχέδιο Ανάκαμψης και Ανθεκτικότητας «Ελλάδα 2.0» θα αξιοποιήσουμε τους ευρωπαϊκούς πόρους για την πραγματοποίηση επενδύσεων και μεταρρυθμίσεων στους τομείς της πράσινης και ψηφιακής μετάβασης.\nΗ πανδημία του κορονοϊού αποτελεί σημείο καμπής στην παγκόσμια ιστορία.\nΠαρά το τεράστιο κόστος της σε κοινωνικό και οικονομικό επίπεδο, λειτούργησε ως καταλύτης αλλαγών και επιταχυντής μεταρρυθμίσεων, με σημαντικά διδάγματα για το μέλλον.\nΑνέδειξε, με τον πλέον εμφατικό τρόπο, την ανάγκη για την οικοδόμηση ενός υγιέστερου, ασφαλέστερου, δικαιότερου και πιο βιώσιμου κόσμου, μέσω της αλλαγής του παραγωγικού μοντέλου.\nΕνώ υπογράμμισε τη σημασία παγκόσμιας πολυμερούς συνεργασίας και αλληλεγγύης για την αποτελεσματική αντιμετώπιση σημερινών και μελλοντικών – πάσης φύσεως – απειλών.\nΩς Κυβέρνηση, αποδείξαμε ότι μπορούμε να ανταποκριθούμε, γρήγορα και αποτελεσματικά, σε κάθε είδους πρόκληση.\nΟδηγούμε, με ασφάλεια και με τις μικρότερες δυνατές απώλειες, την κοινωνία και την οικονομία μας στην έξοδο από αυτήν την παγκόσμια δοκιμασία.\nΕίμαστε αποφασισμένοι να κερδίσουμε αυτό το μεγάλο στοίχημα.


Μητσοτάκης: Ε65 και ο ΒΟΑΚ στο Ταμείο Ανάκαμψης - Στις Βρυξέλλες το προσχέδιο\nNewsIT / Πολιτικη / Μητσοτακης: Ε65 και ο ΒΟΑΚ στο Ταμειο Ανακαμψης – Στις Βρυξελλες το προσχεδιο\nΔύο βασικές κατευθύνσεις υπηρετεί το Εθνικό Προσχέδιο Δράσης για την αξιοποίηση των πόρων του Ταμείου Ανάκαμψης, το οποίο κατατέθηκε στην Κομισιόν. «Απαντά στα τρέχοντα ζητούμενα της συγκυρίας με κυρίαρχη την προστασία και την τόνωση της απασχόλησης, αλλά ταυτόχρονα είναι και μία ευκαιρία για μια ριζική μεταστροφή της εθνικής οικονομίας προς ένα αναπτυξιακό μοντέλο εξωστρεφές, καινοτόμο, το οποίο θα σηματοδοτεί επί της ουσίας την Ελλάδα του μέλλοντος», τόνισε ο Κυριάκος Μητσοτάκης κατά την εισαγωγική του τοποθέτηση στην τηλεδιάσκεψη που έγινε για το ζήτημα, το πρωί, στο Μέγαρο Μαξίμου.\nΌπως πρόσθεσε ο Κυριάκος Μητσοτάκης, 72 δισ. συνολικά θα εισρεύσουν στη χώρα από τα Ευρωπαϊκά Ταμεία για την επόμενη επταετία: 32 δισ. από το Ταμείο Ανάκαμψης και περίπου 40 δισ. από το Πολυετές Δημοσιονομικό Πλαίσιο, τα οποία θα διατεθούν μέσα από δράσεις του ΕΣΠΑ και της Κοινής Αγροτικής Πολιτικής για την επόμενη εξαετία.\nΚλείνοντας, ο Κυριάκος Μητσοτάκης ανέφερε πως «μπορεί ένα μεγάλο μέρος της ενέργειάς μας να είναι προσηλωμένο στην αντιμετώπιση του δεύτερου κύματος της πανδημίας, όμως η κυβέρνηση εργάζεται μεθοδικά για να προετοιμάσει την επόμενη ημέρα. Την ημέρα όταν πια, με μαζικούς εμβολιασμούς, θα έχουμε αφήσει πίσω μας αυτήν την μεγάλη περιπέτεια. Θα είναι αυτή η μέρα, στην οποία θα μπορούμε πια να σηματοδοτήσουμε μία καινούργια μέρα για τη χώρα μας και να αξιοποιήσουμε αυτή τη μοναδική ευκαιρία σε επίπεδο κεφαλαίων που προέκυψε λόγω του κορονοϊού και σε καμία περίπτωση δεν είμαστε διατεθειμένοι να την αφήσουμε αναξιοποίητη».\nΚατηγορίες Πολιτική Ετικέτες ΚΟΜΙΣΙΟΝ,ΚΥΡΙΑΚΟΣ ΜΗΤΣΟΤΑΚΗΣ,ΤΑΜΕΙΟ ΑΝΑΚΑΜΨΗΣ Πλοήγηση άρθρων


Το Μαντείο των Δελφών – Ψηφιακή αναπαράσταση – Xtes.gr\nσυντάκτης stdomus · Δημοσιεύτηκε 11 Μαρ 2019 · Ενημερώθηκε 16 Μαρ 2019\nΜεταφορά ψηφιδωτού χωρίς απώλειες. Στην Ελλάδα έχουμε τεχνογνωσία.\nσυντάκτης stdomus · Published 14 Φεβ 2019 · Last modified 15 Φεβ 2019\n11 Μαρ 2019 στις 22:03\nΕπόμενο άρθρο 3 λόγοι για να κόψεις το ποτό\nΠροηγούμενο άρθρο Λαγάνα


Υποδομές στην Ελλάδα: 2013\nΑΝΑΣΚΟΠΗΣΗ 2013: Τα σημαντικότερα γεγονότα της χρονιάς\nΤο 2013 μας τελειώνει σήμερα και στο ypodomes.com ζώντας κάθε μέρα την εξέλιξη των γεγονότων στον μαγικό κόσμο των έργων και των υποδομών, σας ενημερώναμε, σταθερά χωρίς γκρίζα, κίτρινα ή άλλα χρώματα.\nΗ αλήθεια είναι πως η χρονιά αυτή ήταν πολύ ενδιαφέρουσα. Από την μία ο καθημερινός αγώνας για την επιβίωση και από την άλλη η προσπάθεια για να επιστρέψει η ανάπτυξη στη χώρα. Πράγμα δύσκολο έως τιτάνιο αλλά κάποιες αχτίδες φωτός έχουν ήδη φανεί.\nΤα σημαντικότερα γεγονότα της χρονιάς σύμφωνα με το ypodomes.com ήταν το φιάσκο αλλά και η τελική διευθέτηση του χρόνιου προβλήματος σχετικά με την κατασκευή των 4 παγωμένων αυτοκινητόδρομων, η απόφαση για την κατασκευή του αγωγού ΤΑΡ, η παράδοση σε λειτουργία 8,5χλμ και 7 νέων σταθμών Μετρό, η υπογραφή σύμβασης για τα έργα επέκτασης του Μετρό προς Καλαμαριά και Τραμ προς Πειραιά, οι διαγωνισμοί του ΤΑΙΠΕΔ που τρέχουν για τον σιδηρόδρομο και το Ελληνικό.\nΑς δούμε όμως μήνα-μήνα τα σημαντικά γεγονότα της χρονιάς.\nΔημοπρατήθηκε το τμήμα της Περιφερειακής Θεσσαλονίκης Ευκαρπία-Εύοσμος, ενώ τα προβλήματα για το Μετρό Θεσσαλονίκης παραμένουν καθώς τα αρχαία στο σταθμό ΒΕΝΙΖΕΛΟΥ έχουν ήδη αρχίσει να επηρεάζουν την πρόοδο του έργου. Υπογράφηκε τελικά μετά από 4 χρόνια αναμονής η επέκταση του Τραμ από το Νέο Φάληρο στον Πειραιά.\nΗ ΔΕΗ ανακοινώνει νέους διαγωνισμούς για τα ΦΒ πάρκα σε Μεγαλόπολη και Κοζάνη που όμως καταλήγουν άγονοι. Τριμερής συμφωνία υπογράφεται από Ελλάδα-Αλβανία-Ιταλία για την κατασκευή του αγωγού ΤΑΡ. 144 χρόνια ζωής έκλεισε η ιστορική γραμμή 1 του Μετρό (γνωστός ως ΗΣΑΠ ή Ηλεκτρικός). 28 Φεβρουαρίου η πρώτη μεγάλη κορδέλα είναι γεγονός με την λειτουργία της γραμμής Θριάσιο-Ικόνιο.\nΜετά από πολλές καθυστερήσεις υπογράφεται η σύμβαση κατασκευής της Πτολεμαΐδα 5 από την ΚΞ Τερνα-Hitachi. Νέα παράταση για τις δημοπρατήσεις των έργων με παραχώρηση για τις υποθαλάσσιες Σαλαμίνας, Λευκάδας και τον οδικό άξονα Ελευσίνα-Θήβα.\nΜε καθυστέρηση 4,5 ετών παραδίδεται η πρώτη επέκταση για το Μετρό της Αθήνας μετά από αρκετά χρόνια. Η γραμμή 2 φτάνει από τον Άγιο Αντώνιο (στο Περιστέρι) στην Ανθούπολη. Η Περιφέρεια Πελοποννήσου χτυπά τα τύμπανα του πολέμου για το κούρεμα της Ολυμπίας Οδού στο τμήμα Πάτρα-Τσακώνα. Ο Άκτωρ αποκτά τα 80% της ΑΕΓΕΚ και μεταξύ των έργων που κληρονομεί είναι το Μετρό Θεσσαλονίκης, το Άκτιο-Αμβρακία, έργα σε κάθετους της Εγνατίας, κ.α. O μήνας κλείνει με φιέστες για την έναρξη των αυτοκινητόδρομων που όμως κατέληξε σε φιάσκο.\nΞεκινά η λειτουργία για το νέο σταθμό διοδίων της Εγνατίας Οδού στην Καβάλα. Έξι είναι τελικά οι μνηστήρες για το εργοστάσιο απορριμμάτων στο Γραμματικό. Μετά από 16 χρόνια διανοίγεται τελικά η σήραγγα Καλλιδρόμου μήκους 9,2χλμ, η μεγαλύτερη στην Ελλάδα και μία από τις μεγαλύτερες στην Ευρώπη. Η ένωση εταιρειών Intrasoft-Intrakat είναι ο προσωρινός ανάδοχος για το έργο της τηλεματικής στην Αθήνα. Καθυστερήσεις καταγράφονται στα έργα του Μαλιακού Κόλπου.\nΥπογράφεται μετά από μεγάλη αναμονή το σιδηροδρομικό έργο ανάταξης της ηλεκτροκίνησης από Αθήνα μέχρι Τιθορέα. Η Δομοτεχνική είναι ανάδοχος του έργου αναβάθμισης της Περιφερειακής Θεσσαλονίκης στο τμήμα Εύοσμος-ΑΚ 16. Απέτυχε τελικά η πώληση της ΔΕΠΑ καθώς δεν υπήρξε ενδιαφέρον οδηγώντας την διαδικασία στις καλένδες. Το μεγάλο νέο του μήνα είναι η επιλογή της χάραξης του ΤΑΡ μέσω Ελλάδας και Αλβανίας με την Ελληνική πλευρά να πανηγυρίζει δικαιολογημένα.\nΟ ΆΚΤΩΡ αναδεικνύεται ανάδοχος του έργου επέκτασης του Μετρό προς Καλαμαριά. Υπογραφή είχαμε και για το έργο στο τμήμα Ροδοδάφνη-Ψαθόπυργος αλλά και για το αεροδρόμιο Χανίων με τον ίδιο ανάδοχο. Η SOCAR είναι η ανάδοχος τελικά για τη ΔΕΣΦΑ. Εγκαινιάζεται στις 26.6 η λειτουργία του 3ου προβλήτα στο Ικόνιο που κατασκεύασε η Κινεζική COSCO.\nΠροσφυγή στο ΣτΕ από το Δήμο Θεσσαλονίκης για τα αρχαία στον υπό κατασκευή σταθμό του Μετρό ΒΕΝΙΖΕΛΟΣ. Υπεγράφη η σύμβαση για την αναβάθμιση του τμήματος της Περιφερειακής Θεσσαλονίκης Ευκαρπία-Εύοσμος. Στις 26 Ιουλίου τίθεται σε λειτουργία η μεγάλη επέκταση του Μετρό της Αθήνας από τον Άγιο Δημήτριο στο Ελληνικό μήκους 5,5χλμ με 4 σταθμούς. Υπεγράφη το μεγάλο έργο για τα λύματα στις περιοχές Παιανίας, Κορωπίου, Μαρκοπούλου. 3 οι προσφορές για το ηλεκτρονικό εισιτήριο των ΜΜΜ της Αθήνας.\nΝέο χρονοδιάγραμμα για τα έργα στον οδικό άξονα Άκτιο-Αμβρακία λόγω των μεγάλων καθυστερήσεων, το έργο αναμένεται να λειτουργήσει πλήρως το καλοκαίρι του 2015.\nΥπεγράφη η αναβάθμιση του τμήματος της Περιφερειακής Θεσσαλονίκης στο τμήμα Εύοσμος-ΑΚ16. Ξεκίνησε το ταξίδι του ο Μετροπόντικας Ιππόδαμος για την επέκταση του Μετρό προς Πειραιά. Στις 9 Σεπτεμβρίου δόθηκε στην κυκλοφορία ο κάθετος άξονας της Εγνατίας Οδού Κομοτηνή-Σύνορα. 7 σχήματα πέρασαν στην τελική φάση για την παραχώρηση των Περιφερειακών Αεροδρομίων. Τμήμα 1χλμ δόθηκε στην κυκλοφορία στον κάθετο άξονα Αρδάνιο-Ορμένιο.\nΕγκρίνεται η συγχώνευση Aegean-Olympic. Ξανά στην επιφάνεια ο Ρυθμιστικό της Αθήνας που δίδεται για διαβούλευση. 9 μήνες μετά την υπογραφή και η επέκταση του Τραμ προς Πειραιά δεν έχει ξεκινήσει.\n4η παράταση για τα νέα έργα με παραχώρηση για τις Υποθαλάσσιες Σαλαμίνας, Λευκάδας και τον οδικό άξονα Ελευσίνα-Θήβα. Σε δημοπράτηση βγήκε το σιδηροδρομικό έργο σκούπα Κιάτο-Ροδοδάφνη. Ολοκληρώθηκε με happy end το θρίλερ για τους 4 αυτοκινητόδρομους και όλοι ετοιμάζονται για τις εργασίες κατασκευής. Εξετάζεται από την ΕΤΕπ η χρηματοδότηση για το πρώτο τμήμα της γραμμής 4 ΑΛΣΟΣ ΒΕΙΚΟΥ-ΕΥΑΓΓΕΛΙΣΜΟΣ.\nΣτην κυκλοφορία είχαμε τμήματα στους άξονες Θεσσαλονίκη-Προμαχώνας, Καρτέρι-Πάργα ενώ ολοκληρώθηκε και ο Ανισόπεδος Κόμβος Άρτας.\nΜετά από πολλές αναβολές υπογράφηκαν οι νέες συμβάσεις και κυρώθηκαν από την Βουλή των Ελλήνων τα έργα για τους 4 παγωμένους αυτοκινητόδρομους σε Ολυμπία, Ιόνια, Ε65, Αιγαίου. Στις 14 Δεκεμβρίου τιθεται σε λειτουργία ο 7ος νέος σταθμός Μετρό ΑΓΙΑ ΜΑΡΙΝΑ κλείνοντας μία σημαντική χρονιά για την Αττικό Μετρό. Υπογράφηκε το μεγάλο σιδηροδρομικό έργο Τιθορέα-Δομοκός που ολοκληρώνει τα έργα στον διάδρομο Αθήνα-Θεσσαλονίκη. Από το 2017 τα τρένα θα κινούνται με ηλεκτροκίνηση.\nΥπεγράφη η συμφωνία για την κατασκευή του Αγωγού ΤΑΡ με κόστος 45 δις δολάρια\nΣε συμφωνία, ύψους 45 δισεκατομμυρίων δολαρίων, για την κατασκευή τού αγωγού TAP κατέληξαν σήμερα κι επισήμως οι μέτοχοι του έργο, σε συνέχεια της ανακοίνωσης της κοινοπραξίας εκμετάλλευσης του κοιτάσματος φυσικού αερίου Σαχ Ντενίζ του Αζερμπαϊτζάν.\nΣτο σχήμα κατασκευής του αγωγού συμμετέχουν οι εταιρείες SOCAR, Statoil, Fluxys, Total, E.ON και Axpo, με επικεφαλής τη BP. O αγωγός θα ξεκινά από τα ελληνοτουρκικά σύνορα και θα καταλήγει στην Ιταλία, μέσω Ελλάδας και Αλβανίας, περιορίζοντας την εξάρτηση της Ευρώπης από το φυσικό αέριο της Ρωσίας.\n«Στόχος μας τώρα είναι να διασφαλίσουμε ότι ο αγωγός θα κατασκευαστεί σύμφωνα με το χρονοδιάγραμμα και στο πλαίσιο του προϋπολογισμού», δήλωσε σήμερα ο διευθύνων σύμβουλος του TAP, Κ. Τάνγκλαντ.\nΟ ίδιος τόνισε ακόμη ότι με το άνοιγμα του Νοτίου διαδρόμου φυσικού αερίου θα βελτιωθεί η ασφάλεια εφοδιασμού της Ευρώπης και θα ενισχυθεί η στρατηγική σημασία των χωρών κατά μήκος της διαδρομής.\nΣε ανακοίνωσή της η βρετανική BP αναφέρει ότι η παραγωγή φυσικού αερίου από το Αζερμπαϊτζάν θα αυξηθεί κατά 16 δισεκατομμύρια κυβικά μέτρα το χρόνο, που ισοδυναμεί με το 1,5% της συνολικής κατανάλωσης της Ευρώπης.\nΗ μεταφορά του αζερικού φυσικού αερίου στην Ευρώπη θα μειώσει την εξάρτηση από το μονοπώλιο της ρωσικής Gazprom, η οποία τροφοδοτεί μέσω αγωγών περίπου το ένα τέταρτο του φυσικού αερίου, που καταναλώνει η Γηραιά Ηπειρος.\n"Θα αυξηθεί η ενεργειακή μας ασφάλεια, παρέχοντας μία πρόσθετη οδό και μία νέα πηγή τροφοδοσία αερίου στην Ευρώπη", δήλωσε ο Βρετανός υπουργός Εξωτερικών William Hague κατά τη διάρκεια της τελετής υπογραφής στο Μπακού. "Υπάρχει ακόμη η δυνατότητα επέκτασης του νοτίου διαδρόμου στη Μέση Ανατολή, γεγονός που θα είχε τεράστια οφέλη".\nΗ Ιταλία, η τρίτη χώρα με την περισσότερη κατανάλωση φυσικού αερίου στην Ευρώπη, θα αγοράσει τη μισή παραγωγή του νέου project, αρχής γενομένης από το 2019.\nΕπείγουσα ανάγκη η θωράκιση των υλοποιούμενων έργων\nΈνα βήμα μπρος, δύο βήματα πίσω για το πολύπαθο Τραμ της Αθήνας. Αν και σε 4 εβδομάδες κλείνουμε ένα έτος από την υπογραφή της σύμβασης κατασκευής τα κυρίως έργα δεν έχουμε δει να ξεκινούν. Όλα αυτά ενώ το αρχικό χρονοδιάγραμμα του έργου μιλά για ολοκλήρωση τον Φεβρουάριο του 2015, δηλαδή σε 14 μήνες από σήμερα.\nΤο πρόβλημα εντοπίζεται στην καθυστέρηση έγκρισης των μελετών εφαρμογής, που είναι απαραίτητες για να ενεργοποιηθεί 100% το έργο. Αυτού του είδους την καθυστέρηση την βλέπουμε σε κάθε έργο σχεδόν και είναι λίγες οι περιπτώσεις έργων που ξεκινούν και ολοκληρώνονται στην ώρα τους χωρίς να δημιουργούνται προβλήματα από το «τέρας» της ελληνικής γραφειοκρατίας.\nΣε ένα άλλο έργο χρειάστηκαν 14 μήνες για να εγκριθούν διάφορες μελέτες ή να εγκριθεί χώρος για την απορρόφηση υλικών (μιλάμε για την παράκαμψη Λαμίας). Τώρα το έργο έχει πάρει πάνω του μία καθυστέρηση ανάλογη της καθυστέρηση των εγκρίσεων.\nΑυτό όμως μεταφράζεται εκτός από καθυστέρηση στην εκτέλεση των έργων σε απαιτήσεις των εργολάβων για αποζημιώσεις λόγω της καθυστέρησης και τις περισσότερες φορές συνδυάζεται και με μεγάλη αύξηση του κόστους κατασκευής του έργου.\nΠροβλήματα όμως δεν συναντούμε στην προπαρασκευαστική περίοδο των έργων αλλά και κατά την υλοποίηση τους. Ανάλογα με τις ανάγκες και τις συνθήκες ένα έργο μπορεί να καθυστερήσει για μικροκομματικούς, μικροπολιτικούς ή ακόμα και για προσωπικούς λόγους.\nΣτο Μετρό Θεσσαλονίκης αφού το έργο έχουν καθυστερήσει ιδιοκτήτες ακινήτων, η ανάδοχος εταιρεία με τα οικονομικά της προβλήματα, ο …Μητροπολίτης της πόλης γιατί ήθελε μεγαλύτερη οικονομική αποζημίωση για να παραχωρήσει ακίνητο για το έργο, τώρα είναι η σειρά του Δήμου που θέλει να προστατεύσει τα αρχαία που βρέθηκαν στο σταθμό ΒΕΝΙΖΕΛΟΥ παγώνοντας το έργο στο συγκεκριμένο σημείο.\nΑυτά τα παραδείγματα είναι λίγα μεταξύ αμέτρητων για το πόσο ανυπεράσπιστα είναι τα έργα από οτιδήποτε προκύψει. Ίσως τώρα είναι ώριμες οι συνθήκες για να γίνουν μεγάλες αλλαγές και όταν βλέπουμε έργα να δημοπρατούνται να είμαστε σίγουροι ότι είναι θωρακισμένα από οποιονδήποτε θελήσει να παρέμβει προκαλώντας ζημιά στο έργο και το κοινωνικό σύνολο.\nΑυτό ίσως πρέπει να το αναζητήσουμε σε άλλες χώρες με πιο προηγμένους τρόπους διαχείρισης έργων και να δούμε πως έδρασαν και πως τελικά προστάτευσαν τα έργα και τους πολίτες από καιροσκοπικές και άλλες επιδιώξεις. Είναι μία κατάσταση αναγκαία που θα φέρει τεράστιες αλλαγές στο πως αντιμετωπίζεται ένα έργο, από τον ανάδοχο μέχρι τον Δήμαρχο της περιοχής, από τον υπάλληλο της υπηρεσίας μελετών μέχρι την ομάδα πολιτών που για ιδιοσυμφέρον για επιχειρήσουν να προσβάλλουν το έργο.\nΑυτό απαιτεί την συμμετοχή τόσο του σημαντικότερου φορέα έργων (του Υπουργείου Υποδομών) των Περιφερειών και των Δημόσιων κατασκευαστικών εταιρειών. Αν τελικά το δούμε ποτέ θα μιλάμε για μία πραγματική επανάσταση στην παραγωγή και διαχείριση έργων.\nΚάθετος Εγνατίας τμ. Φλώρινα-Νίκη: Επιτέλους το έργο σπιντάρει, στο 32% η πρόοδος\nΠροχωρά το έργο στο οδικό τμήμα Φλώρινα-Νίκη που αποτελεί μέρος του κάθετου άξονα Νίκη-Κοζάνη. Το έργο που ξεκίνησε πριν από περίπου 2 χρόνια είναι σε πλήρη κατασκευή και τα προβλήματα που αντιμετώπισε στις αρχές έχουν περιοριστεί σε σημαντικό βαθμό.\nΣήμερα το έργο γκαζώνει και έχει φτάσει στο 32,5% σε επίπεδο προόδου και αποπληρωμής. Συγκεκριμένα ο αρχικός προύπολογισμός του έργου ανερχόταν σε 79.950.000 ευρώ. Η ανάδοχος κοινοπραξία ΑΚΤΩΡ-ΤΕΡΝΑ-ΠΟΡΤΟ ΚΑΡΡΑΣ ανέλαβε το έργο με συνολικό τίμημα 66.984.000 ευρώ. Από αυτά τα χρήματα έχει λάβει συνολικά 21.629.000 ευρώ.\nΤο ερώτημα που προκύπτει σήμερα είναι αν στους επόμενους 15-16 μήνες η κατασκευή του έργου θα έχει ολοκληρωθεί ή θα έχουμε παράταση του χρόνου ολοκλήρωσης. Να θυμίσουμε πως το έργο χρηματοδοτείται από το ΕΣΠΑ και θα πρέπει να έχει ολοκληρωθεί μέχρι τις 31/12/2015 για να μην χαθούν κονδύλια.\nΤο έργο αποτελεί σημαντικό στοίχημα για την Εγνατία Οδό καθώς σήμερα ολοκληρωμένο είναι το τμήμα Κοζάνη-Πτολεμαίδα. Με την ολοκλήρωση του Φλώρινα-Νίκη θα απομένει μόνο το Φλώρινα-Πτολεμαϊδα που έχει εξελιχθεί σε πονοκέφαλο. Ο λόγος είναι πως στις "καλές εποχές" είχε σχεδιαστεί μία μεγάλη σήραγγα που εκτόξευε το κόστος σε αρκετές εκατοντάδες εκατομμύρια ευρώ.\nΜε τη σημερινή οικονομική κατάσταση είναι δεδομένο πως αναζητείται πιο ρεαλιστική λύση για να προωθηθεί και αυτό το τμήμα μέσα από το νέο ΕΣΠΑ 2014-2020 προκειμένου όλος ο άξονας Νίκη-Κοζάνη να ολοκληρωθεί μέχρι το 2020.\nΝΕΟ ΕΣΠΑ 2014-2020: Προβληματισμός από το ποσό για τις μεγάλες υποδομές\nΜε όχι και τόσο θεαματικά νούμερα θα υλοποιηθεί όπως φαίνεται τελικά το νέο ΕΣΠΑ 2014-2020. Οι πολύ περιορισμένοι πόροι θα προκαλέσουν το μεγαλύτερο πρόβλημα για την υλοποίηση των μεγάλων έργων της επόμενης επταετίας.\nΣύμφωνα με την παρουσίαση που έγινε προχθές από τον Υπουργό Ανάπτυξης κο Χατζηδάκη για το νέο τομεακό πρόγραμμα ΠΕΡΙΒΑΛΛΟΝ-ΜΕΤΑΦΟΡΕΣ προβλέπονται πόροι 3,7 δις ευρώ.\nΣύμφωνα με το σχεδιάγραμμα σε αυτό περιλαμβάνονται η ολοκλήρωση έργων από το ΕΣΠΑ 2007-2013 αλλά και νέες υποδομές σε σχέση με βασικές υποδομές και αναγκαία έργα για την προστασία του περιβάλλοντος εκπληρώνουν την εναρμόνιση με τους Ευρωπαϊκούς κανονισμούς.\nΦυσικά αν κάποιος πάρει σαν απόλυτο νούμερο το 3,7 δις ευρώ είναι ένα μεγάλο χρηματικό ποσό. Αν όμως δούμε τι πρέπει να χωρέσει σε αυτό το σακούλι τότε η αρχική χαρά μετατρέπεται σε απορία:\n-Ολοκλήρωση διευρωπαϊκού οδικού και σιδηροδρομικού δικτύου\nΣε όλες αυτές τις κατηγορίες υπάρχουν έργα με εντυπωσιακά μεγάλους προύπολογισμούς οι οποίοι είναι σχεδόν αδύνατο να πραγματοποιηθούν με αυτά τα χρήματα. Έτσι θα πρέπει να κάνουμε κάποιους πρόχειρους υπολογισμούς για να δούμε τελικά τι πρόκειται να δούμε να κατασκευάζεται τα επόμενα χρόνια.\nΑν λοιπόν υποθέσουμε ότι η Κοινοτική συνδρομή σε αυτά τα έργα φτάσει στο 50% τότε το ποσό ανεβαίνει από τα 3,7 δις στα 7,4 δις ευρώ (50-50 Ελληνικοί και Κοινοτικοί Πόροι). Έτσι μπορούμε να δούμε πως:\nΌσον αφορά την ολοκλήρωση του διευρωπαϊκού οδικού και σιδηροδρομικού δικτύου τα πράγματα είναι πιο εύκολα καθώς δεν απομένουν τρομερές εκκρεμότητες στο βασικό δίκτυο. Θα δούμε να ολοκληρώνονται τα έργα και να φτάνει το ηλεκτροκίνητο τρένο στην Πάτρα. Στα οδικά θα δούμε το Πάτρα-Πύργος-Τσακώνα και το νότιο τμήμα του Ε65 Λαμία-(Καρπενήσι)-Ξυνιάδα. Να σημειώνουμε πως θα υπάρχουν σημαντικές εκκρεμότητες από έργα του παρόντος ΕΣΠΑ όπως το σιδηροδρομικό Τιθορέα-Δομοκός και Ροδοδάφνη-Ψαθόπυργος.\nΤώρα για το Μετρό Αθήνας και Θεσσαλονίκης αν βάλουμε ότι μένουν ως έργα γέφυρες τα έργα επέκτασης προς Πειραιά, της βασικής γραμμής και της επέκτασης προς Καλαμαριά δεν φαίνεται να υπάρχουν πολλά περιθώρια για πολλά νέα έργα. Υποψήφια είναι η επέκταση προς Ίλιον, το πρώτο τμήμα της γραμμής 4 και η επέκταση προς Ευκαρπία. Καμία κουβέντα δεν λέχθηκε για το Τραμ.\nΣτα λιμενικά έργα δεν έχει γίνει σαφές ποια μεγάλα έργα θα δούμε αλλά σίγουρα θα έχουμε την ολοκλήρωση των νεών λιμένων Πάτρας, Ηγουμενίτσας και από εκεί και έπειτα όλα είναι ανοιχτά.\nΣε έργα Αεροδρομίων δεν περιμένουμε σημαντικά έργα εκτός ίσως από κάποιες περιορισμένες αναβαθμίσεις.\nΣτη Διαχείριση Αποβλήτων θα δούμε ένα σημαντικό ποσό να κατευθύνεται μιας και η Ελλάδα βρίσκεται στα πρώτα στάδια αξιοποίησης των αποβλήτων της και σε πολλές Περιφέρειες είμαστε ακόμα σε φάση σχεδιασμού.\nΕρώτημα είναι ο τομές Φύση και Βιοποικιλότητα που είναι ένας εντελώς νέος τομέας, όμως πολύ ελπιδοφόρος. Εδώ πολύ πιθανό είναι η ελληνική εφευρετικότητα να χωρέσει πολλές από τις αστικές της αναπλάσεις που πραγματικά χρειάζονται πολλές περιοχές της χώρας.\nΣυμπερασματικά ακόμα και με ένα προϋπολογισμό 7,4 δις ευρώ λόγω των μεγάλων εκκρεμοτήτων από το παρών ΕΣΠΑ δεν πρέπει να περιμένουμε πολλά νέα μεγάλα έργα αλλά περιορισμένες παρεμβάσεις στις βασικές υποδομές της χώρας και αυτό είναι ένα μεγάλο κόστος που πληρώνουμε λόγω της κρίσης.\nΚΣΥΛ Ελαιώνα: Σε πλήρη σχεδιασμό το έργο για τον Κεντρικό Σταθμό Υπεραστικών Λεωφορείων της Αθήνας\nΣε πλήρη σχεδιασμό είναι το μεγάλο συγκοινωνιακό έργο κατασκευής με ΣΔΙΤ για τον Κεντρικό Σταθμό Υπεραστικών Λεωφορείων (ΚΣΥΛ) στον Βοτανικό. Παράλληλα παρελθόν θα αποτελέσουν οι σημερινοί σταθμοί σε Κηφισό και Λιοσίων που η εικόνα τους μόνο κολακευτική δεν είναι. Ο σχεδιασμός αυτός έχει ανατεθεί στην Αττικό Μετρό όπου η τεράστια εμπειρία της εγγυάται την ολοκληρωμένη λύση για την κατασκευή του Νέου Τερματικού σταθμού της Αθήνας.\nΗ δημιουργία του νέου σταθμού και η παύση των υφιστάμενων υποδομών ΚΤΕΛ θα σημάνει την μεταφορά για τις δραστηριότητες των υπεραστικών λεωφορειακών γραμμών στον σταθμό του Ελαιώνα, κάνοντας την διαμεταφορά των επιβατών προς το αεροδρόμιο, το λιμάνι και το κέντρο της Αθήνας ιδιαίτερα εύκολη, καθώς ο σταθμός θα βρίσκεται δίπλα στον σταθμό Μετρό ΕΛΑΙΩΝΑΣ της γραμμής 3. Ο νέος σταθμός θα συνδέεται υπογείως με το Μετρό.\nΜε το έργο αυτό θα αλλάξει ο τρόπος μετακίνησης από και προς την Αθήνα μέσω των ΚΤΕΛ καθώς οι επιβάτες με την χρήση του δικτύου του Μετρό και των άλλων μέσων θα μπορεί με ένα μικρό κόστος να έχει άμεση πρόσβαση στον Τερματικό Σταθμό των ΚΤΕΛ στον Ελαιώνα ενώ σε "απόσταση βολής" θα βρίσκεται ο ομώνυμος σταθμός Μετρό. Το θέμα που παραμένει χωρίς λύση είναι η χρηματοδότηση του έργου.\nΠΑΘΕ: Τα μεγάλα έργα που ολοκληρώνουν την βασική οδική αρτηρία της Ελλάδας\nΜετά από 3 χρόνια λήθαργου και μάλιστα εν μέσω χειμώνα οι κατασκευές για την ολοκλήρωση του βασικού οδικού διαδρόμου της χώρας ξαναρχίζει. Ο γνωστός ΠΑΘΕ που μας ταλαιπωρεί στις μετακινήσεις μας, υπόσχεται πλέον, μέσα από τις εταιρείες διαχείρισης να ολοκληρώσει τα ημιτελή τμήματα και σε 2,5 χρόνια όλες μας οι μετακινήσεις να είναι ασφαλείς.\nΠΟΙΟΣ ΕΙΝΑΙ Ο ΠΑΘΕ\nΗ λέξη προέρχεται από τα αρχικά των πόλεων που ορίζουν την διαδρομή. Είναι ο οδικός άξονας Πάτρα-Αθήνα-Θεσσαλονίκη-Εύζωνοι. Το μήκος του άξονα ξεπερνά τα 740 χιλιόμετρα και σήμερα έχει πολλούς «νονούς» καθώς ανά τμήματα υπάρχει και άλλη εταιρεία που τον διαχειρίζεται.\nΠολλά από τα τμήματα του ΠΑΘΕ έχουν ολοκληρωθεί εδώ και χρόνια και οι «τρύπες» που έχει για να μιλάμε για ένα ολοκληρωμένο κλειστό σύγχρονο αυτοκινητόδρομο είναι περίπου 175 χιλιομέτρων. Ας δούμε τι κατασκευάζεται για να ολοκληρωθεί η μετατροπή του δρόμου σε κλειστό αυτοκινητόδρομο.\nΜέχρι τις αρχές του 2016 θα δούμε να ολοκληρώνεται αυτό το τμήμα που έχει μήκος περίπου 130χλμ. Οι παραδόσεις θα γίνονται τμηματικά και από το 2015 θα βλέπουμε κομμάτι-κομμάτι να παραδίδεται στην κυκλοφορία. Την κατασκευή και διαχείριση του δρόμου έχει η εταιρεία ΟΛΥΜΠΙΑ ΟΔΟΣ.\nΤο τμήμα αυτό μήκους 64 χιλιομέτρων έχει ολοκληρωθεί εδώ και χρόνια και το διαχειρίζεται πλέον η εταιρεία ΟΛΥΜΠΙΑ ΟΔΟΣ.\nΕίναι το αστικό τμήμα του ΠΑΘΕ, έχει μήκος 25 χιλιόμετρα, βρίσκεται στην Αττική και την διαχείριση του έχει η ΑΤΤΙΚΗ ΟΔΟΣ. Είναι πλήρως ολοκληρωμένο από το 2004.\nΤο τμήμα αυτό είναι ολοκληρωμένο εδώ και χρόνια. Έχει μήκος 195 χιλιόμετρα και την διαχείριση του έχει η εταιρεία ΝΕΑ ΟΔΟΣ. Σε αυτό το τμήμα θα γίνουν έργα στις στροφές της Υλίκης που θα βελτιώσουν την διαδρομή.\nΕδώ υπάρχουν δύο έργα σε εξέλιξη που προβλέπεται να ολοκληρωθούν το 2015. Πρόκειται για την παράκαμψη Λαμίας, με 2,5 χιλιόμετρα και την παράκαμψη Στυλίδας που περιλαμβάνει 17,5 χιλιόμετρα. Το ενδιάμεσο τμήμα είναι ολοκληρωμένο εδώ και χρόνια. Να σημειώσουμε πως αυτά τα δύο έργα είναι δημόσια και έρχονται από το 2007, σταμάτησαν λόγω προβλημάτων και εκκινήθηκαν και πάλι το 2012. Την διαχείριση αυτού του τμήματος έχει η ΝΕΑ ΟΔΟΣ.\nΡΑΧΕΣ ΦΘΙΩΤΙΔΑΣ-ΚΛΕΙΔΙ ΗΜΑΘΙΑΣ\nΕδώ έχουμε τα σημαντικότερα έργα του ΠΑΘΕ. Μιλάμε για το τμήμα Ευαγγελισμός-Σκοτίνα μήκους 25χλμ που περιλαμβάνει την παράκαμψη των Τεμπών και του Πλαταμώνα. Στη θέση τους θα υπάρχουν 3 σήραγγες μήκους 11χλμ, μία εκ των οποίων θα είναι 6χλμ και όταν λειτουργήσει θα είναι η μεγαλύτερη όχι μόνο στην Ελλάδα αλλά και σε ολόκληρα τα Βαλκάνια.\nΤο έργο αυτό θα μας απαλλάξει από την επικίνδυνη διάβαση των Τεμπών. Η ολοκλήρωση των έργων προβλέπεται να γίνει το δεύτερο εξάμηνο του 2015. Την διαχείριση αυτού του τμήματος που έχει μήκος 230χλμ έχει η ΑΥΤΟΚΙΝΗΤΟΔΡΟΜΟΣ ΑΙΓΑΙΟΥ.\nΚΛΕΙΔΙ ΗΜΑΘΙΑΣ-ΘΕΣΣΑΛΟΝΙΚΗ (ΧΑΛΑΣΤΡΑ)\nΑυτό το τμήμα 13 χιλιομέτρων ανήκει σε δύο αυτοκινητόδρομους. Και στον ΠΑΘΕ (σαν μέρος του κύριου οδικού διαδρόμου της χώρας) και στην Εγνατία Οδό ως μέρος του βασικού της άξονα. Είναι πλήρως ολοκληρωμένος εδώ και πολλά χρόνια. Την διαχείριση του τμήματος έχει η ΕΓΝΑΤΙΑ ΟΔΟΣ.\nΕίναι το βόρειο άκρο του ΠΑΘΕ και διαθέτει 71χλ αυτοκινητόδρομου. Μας συνδέει με την γειτονική χώρα των Σκοπίων και τα έργα έχουν ολοκληρωθεί εδώ και χρόνια. Την διαχείριση του δρόμου έχει η ΕΓΝΑΤΙΑ ΟΔΟΣ.\nΣχετικά με την Ιόνια οδό, ο κ. Καλογιάννης ανέφερε ότι στη σύμβαση περιλαμβάνονται δύο λύσεις για την Κλόκοβα, το τμήμα του δρόμου πριν από το Αντίρριο: η μια είναι η διπλή σήραγγα μήκος περίπου 3 χλμ και η άλλη η χάραξη περιμετρικά του βουνού. Ο κ. Καλογιάννης τόνισε ότι η τελική λύση θα εξαρτηθεί από την απόφαση του ΣτΕ που εκκρεμεί ακόμα.\nΟ κ. Καλογιάννης, ο οποίος ήταν από τους βασικούς διαπραγματευτές ως αναπληρωτής υπουργός Ανάπτυξης (ήταν αυτός άλλωστε που ανακοίνωσε ότι το τμήμα αυτό εξαιρείται προς το παρόν) λέει τώρα ότι σε τρία χρόνια θα είναι πολύ αργά για να εξευρεθούν πόροι, ακόμα και της νέας προγραμματικής περιόδου.\nΗ πρότασή του είναι να διαγραφεί η αναφορά στα τρία επιπλέον χρόνια και να περιληφθεί ρητώς στη σύμβαση ότι μέχρι το τέλος κατασκευής του τμήματος Ξυνιάδα-Τρίκαλα θα εκδοθεί η υπουργική απόφαση που θα δίνει το χρονοδιάγραμμα και την πηγή χρηματοδότησης των αναβαλλόμενων τμημάτων, καθώς εντός του 2014 το υπουργείο θα έχει στα χέρια του και την εναλλακτική μελέτη για το τμήμα Τρίκαλα – Εγνατία οδός, και θα μπορεί να αποφασίσει ποια χάραξη τελικώς θα ακολουθηθεί.\nΤέλος, για τα διόδια ο κ. Καλογιάννης τόνισε ότι τα ηλεκτρονικά είναι το δικαιότερο σύστημα διοδίων και μπορεί να παρέχει παράλληλα και εκπτωτικά πακέτα στους συχνούς χρήστες. Σύμφωνα με τον κ. Καλογιάννη, ο κ. Χρυσοχοΐδης είπε ότι «θα ξαναδεί το θέμα του άξονα κεντρικής λλάδος, πριν έλθουν οι συμβάσεις στην ολομέλεια της Βουλής».\nΤα έργα που κατασκευάζονται, πρωταγωνιστές και αυτά που παραδίδονται νικητές για το 2013\nΑπό σήμερα μπαίνουμε για τα καλά στην εορταστική περίοδο των Χριστουγέννων και του ερχομού του νέου έτους. Το 2013 μας επιφύλαξε πολλά, καλά και κακά και θα τα δούμε στο τέλος του μήνα στις ετήσιες ανασκοπήσεις που ετοιμάζουμε εδώ στο ypodomes.com εδώ και χρόνια για εσάς.\nΑναλογιζόμενος ποιο είναι το σημαντικότερο φετινό γεγονός θα έλεγα πως ναι είναι η υπογραφή των νέων συμβάσεων για τους αυτοκινητόδρομους αλλά η πιο χειροπιαστή καλή είδηση του έτους ήταν ..τρεις. Μιλώ για την λειτουργία των 3 νέων επεκτάσεων της Αττικό Μετρό προς Ελληνικό και Ανθούπολη που ήδη λειτουργούν και την Τρίτη προς Αγία Μαρίνα που έρχεται σε λίγες μέρες.\nΗ λειτουργία μέσα στο 2013 εν μέσω σφοδρής κρίσης 7 νέων σταθμών Μετρό έπαιξε σημαντικό ρόλο στην τόνωση των συγκοινωνιακών δεδομένων της πρωτεύουσας και έδωσε ελπίδες πως τα δημόσια έργα και δη τα πολύ μεγάλα είναι εδώ και δεν μας έχουν ..τελειώσει.\nΕκτός άλλων ο κάθε ένας από αυτούς του σταθμούς είναι πραγματικό κόσμημα για την περιοχή του και βοηθά στην ανάπτυξη νέων εμπορικών δραστηριοτήτων πέριξ του. Αυτό με τον χρόνο θα εδραιωθεί και θα γίνει πολύ μεγαλύτερο το κέρδος τους.\nΤο Μετρό, το τραμ και ο Προαστιακός σε όλες τις μεγάλες πόλεις της Ευρώπης παίζουν τον πρωταγωνιστικό ρόλο στις συγκοινωνίες και την μετακίνηση του μεγαλύτερου μέρους του επιβατικού κοινού.\nΣτην Αθήνα πλέον το Μετρό έχει ένα αξιοπρεπές, μικρομεσαίο δίκτυο που θα μπορέσει σε μερικά χρόνια να μεγαλώσει και άλλο. Μεγαλώνοντας το δικτύου και έχοντας την κατάλληλη τροφοδότηση από το Τραμ και τον Προαστιακό η Αθήνα θα περάσει στην μεγάλη κατηγορία των πόλεων με καθολική παρουσία σε όλο τον αστικό ιστό μέσων σταθερής τροχιάς.\nΑυτά όσον αφορά το μέλλον. Γιατί εδώ στο πεζό παρόν εκτός από τους 7 νέους σταθμούς που καμαρώνουμε από φέτος και με τεράστια καθυστέρηση (που έφτασε μέχρι και 5 χρόνια) στα σκαριά είναι και μία μεγαλειώδης επέκταση της γραμμής 3 από την Αγία Μαρίνα στο κέντρο του Πειραιά.\nΜιλάμε για έργο 660εκ.ευρώ! Ένα εντυπωσιακό έργο που εδώ και 1,5 χρόνο έχει μπει στην καθημερινότητα μας με την κατασκευή του και κυρίως με την πρόοδο του. Συνήθως τα έργα Μετρό είναι συνυφασμένα με προβλήματα και παράπονα και ίσως είναι από τα ελάχιστα έργα που κυλά τόσο ήρεμα (μην το ματιάσουμε μόνο).\nΑυτό το έργο θα λειτουργήσει αν συνεχίσει έτσι προς τα τέλη του 2017 και θα μας φέρει 6 νέους σταθμούς σε Αγία Βαρβάρα, Κορυδαλλό, Νίκαια, Μανιάτικα, Πειραιά και Δημοτικό Θέατρο.\nΦέτος έχουμε την εκκίνηση του μετροπόντικα, σκαψίματα στους σταθμούς και πολλά, πολλά χρήματα που διοχετεύονται στην πραγματική οικονομία, στην απασχόληση, στην τόνωση της κατασκευής και των εκατοντάδων κλάδων που συνδέονται με αυτή.\nΕδώ λοιπόν κρύβεται το μυστικό της ανάπτυξης και φωνάζουμε για αυτό. Η κατασκευή και ο λειτουργία μεγάλων έργων δεν είναι ούτε πολυτέλεια ούτε υπερβολή. Είναι μία ανάγκη για την αναστροφή της ύφεσης και την επιστροφή της χώρας σε καλύτερες μέρες. Έργα σαν το Μετρό που όταν κατασκευάζονται τροφοδοτούν την κατασκευή και όταν λειτουργούν τροφοδοτούν την επιχειρηματικότητα.\nΑυτό χρειαζόμαστε και αυτή ήταν η μεγάλη είδηση για το 2013 (μάλλον βιάστηκα να το αποκαλύψω εε). Τα έργα Μετρό που λειτούργησαν και μπήκαν στην ζωή μας. Καλώς ήλθαν λοιπόν και περιμένουμε πολλά περισσότερα.\nΔρόμοι και Διόδια: Εκεί που σταματά η λογική και αρχίζει ..η πληρωμή\nΜε αφορμή την όλη ιστορία που έχει δημιουργηθεί γύρω από τους αυτοκινητόδρομους θα ήθελα να εκφράσω την γνώμη αλλά και την απορία μου. Σε μία εποχή που είναι γενικώς παραδεκτό ότι το πετρέλαιο και η βενζίνη είναι ιδιαίτερα ακριβά για την μετακίνηση, την στιγμή που το μισό εργατικό δυναμικό της χώρας είναι σε κατάσταση ανεργίας και ανέχειας, την ίδια στιγμή που η φοροκαταιγίδα όσο πάει και μεγαλώνει είχαμε την έμπνευση να ανακοινώσουμε ότι τα διόδια των εθνικών μας δρόμων όχι μόνο δεν μειώνονται αλλά αντίθετα αυξάνονται και μάλιστα σε μερικές περιπτώσεις δραματικά.\nΣαν άνθρωπος που ασχολείται εδώ και αρκετά χρόνια με τα έργα και τις ανάγκες τους, συζητώντας ατελείωτες ώρες με ανθρώπους που ασχολούνται έμπρακτα αλλά και έχοντας επίγνωση της σημερινής κατάστασης, έχω πραγματικά εκπλαγεί από τον τρόπο με τον οποίο εξελίχθηκε το θέμα των διοδίων.\nΑς το θέσω λίγο πιο απλά. Σε μία πτωχευμένη χώρα με συμπτώματα κατακερματισμού και 1,5 εκατομμύριο ανέργους δεν βάζεις διόδια στο υψηλότερο δυνατό σημείο με την άνω τελεία πως θα υπάγονται σε τιμαριθμική αναπροσαρμογή, δηλαδή όσο αυξάνεται ο πληθωρισμός θα αυξάνονται και οι τιμές των διοδίων.\nΣήμερα το κόστος Αθήνα-Θεσσαλονίκη-Αθήνα με διόδια είναι κοντά στα 60 ευρώ. Αυτό το νούμερο δεν είναι τελικό γιατί δεν έχει λειτουργήσει ένας ακόμα σταθμός διοδίων στο βόρειο τμήμα του Μαλιακού Κόλπου ενώ δεν έχουν τελειώσει και τα έργα στα Τέμπη για να δούμε τις τελικές τιμές διοδίων. Έτσι περιμένουμε να δούμε τους δρόμους να γεμίζουν;;;\nΕκτός βέβαια αν θέλουμε στα επόμενα χρόνια να βλέπουμε άδειους εθνικούς δρόμους και να χαιρόμαστε που έχουμε επιτέλους ασφαλείς οδικούς άξονες. Με τις συνθήκες που διαμορφώνονται σήμερα, δηλαδή με μισθούς Ανατολικής Ευρώπης και τιμές διοδίων Δυτικής Ευρώπης δεν υπάρχει περίπτωση να δούμε να αυξάνεται η κυκλοφορία τους.\nΝομίζω ότι έχει γίνει ένα λάθος και αυτό είναι πως δεν υπάρχει μέριμνα για το σήμερα. Κατά την ταπεινή μου γνώμη θα έπρεπε να υπάρχει γενναία συντονισμένη μείωση σε όλους τους αυτοκινητόδρομους της τάξεως του 30-50% από σήμερα και για τα επόμενα 5 χρόνια με μία χρονική ρήτρα για την επαναφορά των τιμών στα επίπεδα που ορίζεται από τις συμβάσεις και όταν η εθνική οικονομία θα είναι σε καλύτερα επίπεδα.\nΜπορεί σε απόλυτους αριθμούς τα χρήματα που θα λάμβαναν ανά ι.χ να έπεφταν από τα 60 στα 30 ευρώ για το Αθήνα-Θεσσαλονίκη-Αθήνα αλλά η ημερήσια αύξηση των ι.χ θα ήταν τέτοια που θα απέφερε ίσως και μεγαλύτερη κέρδη από την σημερινή κατάσταση αλλά θα λειτουργούσε και γενικότερα το σύστημα της μετακίνησης (κατανάλωση καυσίμων, μεγαλύτερη εσωτερική κινητικότητα, τόνωση του εσωτερικού τουρισμού, μεγαλύτερη κατανάλωση κλπ).\nΑυτό κατά την άποψη μου θα οδηγούσε σε αύξηση της μετακίνησης σε πολύ μεγάλο βαθμό. Αντί για αυτό ανακοινώθηκε ότι θα δίνουν κίνητρα στους συχνούς χρήστες. Τι εστί συχνός χρήστης σε ένα εθνικό δρόμο; Δεν μιλάμε για την Αττική Οδό που οι συχνοί χρήστες μπορεί να είναι πολλές δεκάδες χιλιάδες καθημερινά. Η απόλυτη αβλεψία.\nΕγώ, συμφωνώ απόλυτα πως ο χρήστης πρέπει να αποπληρώνει τον δρόμο που χρησιμοποιεί καθώς είναι πιο δίκαιο να μην κατανέμεται το βάρος σε όλους τους πολίτες για δρόμους που δεν χρησιμοποιούν. Αλλά πρέπει να υπάρχουν κάποια όρια. Έτσι δεν είναι;\nΦυσικά υπάρχει και η μέθοδος του να βάψουμε το μαύρο άσπρο και να χαιρόμαστε για αυτό που καταφέραμε να κάνουμε. Μέχρι που η πραγματικότητα θα αρχίσει να το γκριζάρει…\nΣε εξέλιξη είναι πλέον τα έργα του Τραμ. Η υπο κατασκευή επέκταση της Α΄φάσης προς Πειραιά, υπολογίζεται να παραδοθεί σε δύο χρόνια θα έχει 12 νέους σταθμούς, ενώ θα ανακατασκευαστεί και ο υφιστάμενος τερματικός σταθμός στην περιοχή του Σταδίου Ειρήνης και Φιλίας (Σ.Ε.Φ.).\nΤην οριστική μελέτη του έργου ανάπλασης της κέντρου της Αθήνας έκανε η Αττικό Μετρό ενώ θα πρέπει να επισημάνουμ πως χρηματοδοτείται από το Ιδρυμα Ωνάση. Η δημοπράτηση του έργου είναι προ των πυλών καθώς υπάρχει έγκριση όλων των φορέων που εμπλέκονται στο έργο.\nΟι μεγάλες δημοπρατήσεις του 2014: Μετρό, Δρόμοι, Αναπλάσεις\nΜεγάλο μέρος της δραστηριότητας μιας μεγάλης τεχνικής εταιρείας είναι όχι μόνο η διατήρηση του ανεκτέλεστου έργου της. Οι μεγάλες τεχνικές πάντα έχουν το «μάτι» και το «αυτί» τους για τα επόμενα. Τα έργα τα οποία σήμερα σχεδιάζονται είναι τα αυριανά έργα των τεχνικών εταιρειών που έτσι μπορούν να κάνουν τα δικά τους πλάνα για την βιωσιμότητα και την κερδοφορία τους.\nΣήμερα σε κατασκευή υπάρχουν πολλά, πάρα πολλά έργα. Αυτό το παρήγορο γεγονός θα ενισχυθεί στο εγγύς μέλλον καθώς έρχονται νέα μεγάλα δημόσια έργα που θα δώσουν ακόμα μεγαλύτερη προστιθέμενη αξία στο Ελληνικό κατασκευαστικό στάτους.\nΕδώ στο ypodomes.com παρακολουθούμε μέρα τη μέρα την εξέλιξη τους, αν προχωρούν ή αν μένουν παγωμένα, την πραγματική τους υπεραξία και εσείς τα βλέπετε αυτό μέσα από συχνές αναφορές και συχνές δημοσιεύσεις. Ας δούμε όμως ένα προς ένα τις σημαντικότερες δημοπρατήσεις που μας επιφυλάσσει το επόμενο χρονικό διάστημα:\nΜε ταχύτητες φωτός τρέχει αυτό το μεγαλόπνοο έργο. Πριν λίγες μέρες πήρε και την έγκριση του ΚΑΣ και σύντομα θα το δούμε να δημοπρατείται. Πρόκειται για ένα διπλό έργο με πολλαπλά οφέλη. Το πρώτο σκέλος έχει να κάνει με την πεζοδρόμηση της Πανεπιστημίου από το ξεκίνημα της στο Σύνταγμα μέχρι και την κατάληξη της στην Ομόνοια. θα γίνουν παρεμβάσεις στις όψεις των κτιρίων, στις πλατείες της περιοχής και στην ταλαιπωρημένη πλατεία Ομόνοιας.\nΤο δεύτερο σκέλος είναι η επέκταση του Τραμ (η πρώτη προς τα βόρεια) από το Σύνταγμα μέχρι την συμβολή της Λ.Πατησίων με την Λ.Αλεξάνδρας. Το κόστος όλου του έργου είναι περίπου 100εκ.ευρώ.\nΤο έργο αυτό έχει καθυστερήσει τραγικά με αποτέλεσμα σήμερα να κινδυνεύει ακόμα και με απένταξη από το ΕΣΠΑ. Μπερδέματα, αστοχίες και όλα τα γνωστά ελληνικά φαινόμενα έχουν αφήσει το έργο σε διαρκή αναμονή. Η ιστορία του μακρά καθώς υπολογιζόταν ως ένα από τα Ολυμπιακά Έργα!\nΤο έργο θα δημιουργήσει μία φανταστική όψη στην παραλιακή ζώνη του Φαλήρου. Θα δημιουργηθεί ένα πάρκο που θα συνδέεται με τις γύρω περιοχές ενώ ο αυτοκινητόδρομος από το ΣΕΦ μέχρι την συμβολή με Συγγρού θα μετακινηθεί κατά 80 μέτρα προς τη θάλασσα και θα υπογειοποιηθεί μερικώς. Κόστος του έργου 300εκ.ευρώ ενώ η δημοπράτηση του αναμένεται εδώ και μήνες.\nΤΜΗΜΑ ΟΛΥΜΠΙΑΣ ΟΔΟΥ ΠΑΤΡΑ-ΠΥΡΓΟΣΤο τμήμα αυτό σύμφωνα με τις πρόσφατες δηλώσεις, έχει έτοιμες μελέτες και θα μπορεί να δημοπρατηθεί μέχρι το καλοκαίρι του 2014 (ας μην πάρουμε και όρκο) ως δημόσιο έργο με χρηματοδότηση από το νέο ΕΣΠΑ 2014-2020. Το κόστος του φτάνει τα 390εκ.ευρώ και τα 90εκ.ευρώ από αυτά έχουν ήδη εκτελεστεί.\nΜετά πάντως από τις σφοδρές αντιδράσεις των τοπικών φορέων ίσως να το δούμε και να μην αποτελεί μία ακόμα αιώνια εξαγγελία. Αναμένουμε.\nΝΕΑ ΓΡΑΜΜΗ 4 ΜΕΤΡΟ ΑΘΗΝΑΣ ΤΜΗΜΑ ΑΛΣΟΣ ΒΕΙΚΟΥ-ΕΥΑΓΓΕΛΙΣΜΟΣ\nΗ νέα «στοιχειωμένη» γραμμή του Αθηναϊκού Μετρό έχει απασχολήσει χιλιάδες φορές με τις εξαγγελίες της. Τώρα ο Υπουργός Υποδομών κος Χρυσοχοϊδης υπόσχεται ότι θα μας απασχολήσει με την κατασκευή της. Το πρώτο τμήμα έχει ώριμες μελέτες, ψάχνει όμως την χρηματοδότηση της που φτάνει τα 900εκ.ευρώ.\nΤο έργο περιλαμβάνει 9χλμ διπλής υπόγειας σήραγγας με 9 σταθμούς σε ΆΛΣΟΣ ΒΕΙΚΟΥ, ΓΑΛΑΤΣΙ, ΚΥΨΕΛΗ, ΔΙΚΑΣΤΗΡΙΑ, ΑΛΕΞΑΝΔΡΑΣ, ΕΞΑΡΧΕΙΑ, ΠΑΝΕΠΙΣΤΗΜΙΟ, ΚΟΛΩΝΑΚΙ, ΕΥΑΓΓΕΛΙΣΜΟ. Η «άμεση» δημοπράτηση της ελπίζουμε να είναι όντως άμεση.\nΣΙΔΗΡΟΔΡΟΜΙΚΟ ΕΡΓΟ ΨΑΘΟΠΥΡΓΟΣ-ΡΙΟ ΚΑΙ ΗΛΕΚΤΡΟΚΙΝΗΣΗ ΚΙΑΤΟ-ΡΙΟ\nΕίναι ένα μεγάλο στοίχημα για τους Ελληνικούς Σιδηρόδρομους να καταφέρουν κάποια στιγμή να λειτουργήσουν με κανόνες του σήμερα. Το διπλό αυτό έργο θα φέρει το ηλεκτρικό τρένο μία ανάσα πριν την Πάτρα και το μεγάλο λιμάνι της.\nΤο έργο θα χρηματοδοτηθεί από το νέο ΕΣΠΑ και είναι μία από τις μεγάλες προτεραιότητες της ΕΡΓΟΣΕ και του Υπουργείου Υποδομών. Το κόστος φτάνει τα 250εκ.ευρώ.\nΣΙΔΗΡΟΔΡΟΜΙΚΟ ΕΡΓΟ ΣΚΟΥΠΑ ΠΕΙΡΑΙΑΣ- ΑΘΗΝΑ- 3 ΓΕΦΥΡΕΣ\nΈργο που ολοκληρώνει παλαιότερη εργολαβία που άφησε εκκρεμότητες. Το κόστος του περίπου 120εκ.ευρώ και αναμένεται πολύ σύντομα. Με την ολοκλήρωση του η πρωτεύουσα της χώρας και το μεγαλύτερο λιμάνι της θα μπορούν να εξυπηρετούνται από ηλεκτρικά τρένα μιας και σήμερα αυτό δεν είναι εφικτό. Έργο που θα έπρεπε να μας έχει απασχολήσει την δεκαετία του 1980 και όχι σήμερα..\nΕΠΕΚΤΑΣΗ ΠΡΟΑΣΤΙΑΚΟΥ ΑΘΗΝΑΣ ΚΟΡΩΠΙ-ΛΑΥΡΙΟ\nΈργο που έχει εξαγγελθεί 3-4 φορές, συνήθως πριν από εκλογές. Αποτελεί πάγιο αίτημα των κατοίκων στα Μεσόγεια και δίκαιη απορία της ΕΕ γιατί το δεύτερο μεγαλύτερο λιμάνι της Αττικής δεν εξυπηρετείται από τρένα. Το κόστος φτάνει τα 300εκ.ευρώ, μελέτες έχουν γίνει, θέληση από την ΕΡΓΟΣΕ υπάρχει. Ελπίζουμε να το δούμε να πραγματοποιείται.


Μυστική διπλωματία με προσωπική ατζέντα Μητσοτάκη | Documento\nΔιαβάζετε: ΜΥΣΤΙΚΗ ΔΙΠΛΩΜΑΤΙΑ ΜΕ ΠΡΟΣΩΠΙΚΗ ΑΤΖΕΝΤΑ ΜΗΤΣΟΤΑΚΗ\nΜυστική διπλωματία με προσωπική ατζέντα Μητσοτάκη\nΤη μυστική συνάντηση ανάμεσα στη σύμβουλο του Κυριάκου Μητσοτάκη Ελένη Σουρανή και τον εξ απορρήτων του Ρετζέπ Ταγίπ Ερντογάν Ιμπραήμ Καλίν (στη μέση) στο Βερολίνο, παρουσία του διπλωματικού συμβούλου της Ανγκελα Μέρκελ Γιαν Χέκερ (αριστερά), «κάρφωσε» στις 14 Ιουλίου ο υπουργός Εξωτερικών της Τουρκίας Μεβλούτ Τσαβούσογλου ύστερα από συνάντηση που είχε με τον Μαλτέζο ομόλογό του Εβαρίστ Μπαρτόλο. Αξιοσημείωτο είναι ότι η συγκεκριμένη συνάντηση έγινε μετά την προκλητική απόφαση του «σουλτάνου» να μετατρέψει σε τζαμί την Αγια-Σοφιά.\nΠού οδηγείται η νέα κρίση με την Τουρκία; Εξηγεί η παραδοχή της κακής γειτνίασης όσα επικίνδυνα εξελίσσονται ή θα εξελιχθούν στο μέλλον; Ή μήπως ο αστάθμητος παράγοντας Ερντογάν έχει ως σταθερά αυτήν τη στιγμή τη διαπίστωση ότι η ελληνική πλευρά αφήνει πίσω της την ενιαία εθνική γραμμή όπως διαμορφώθηκε επί δεκαετίες, επιλέγοντας μια ιδιότυπη προσωπική ατζέντα του Κυριάκου Μητσοτάκη και τη μυστική διπλωματία;\nΔεν υπάρχει καμία αμφιβολία ότι η όρεξη της Τουρκίας ανοίγει από το γεγονός ότι εξελίσσεται σε μια περιφερειακή δύναμη στη Μεσόγειο, αλλά η ευκολία με την οποία θα «λύσει» τις εκκρεμότητες με την Ελλάδα φαίνεται να της προσφέρεται από την ίδια την ελληνική διαχείριση.\nΕν προκειμένω, από τον Κυριάκο Μητσοτάκη. Ας πάρουμε όμως τα πράγματα από την αρχή. Υπάρχει μια σειρά από εντυπωσιακές αλλά και ανησυχητικές συμπτώσεις που ακολουθούν τις επαφές του Ελληνα πρωθυπουργού με τον Ταγίπ Ερντογάν τον ένα χρόνο της πρωθυπουργίας του. Τον Σεπτέμβριο του 2019, αφού ο Κυρ. Μητσοτάκης συνάντησε τον Τούρκο πρόεδρο στη Νέα Υόρκη, ο Ερντογάν αμέσως μετά, και αφού ο Ελληνας πρωθυπουργός διαβεβαίωνε πόση σημασία έχει η καλή διάθεση, προχώρησε στην υπογραφή των δύο παράνομων τουρκολιβυκών μνημονίων.\nΣε αυτήν τη συνάντηση «καλού κλίματος» για πρώτη φορά Ελληνας πρωθυπουργός δεν έθεσε το θέμα της τουρκικής προκλητικότητας και των παραβιάσεων. Μετά τη συνάντηση του Μητσοτάκη με τον Ερντογάν στο Λονδίνο τον Δεκέμβριο του 2019 η Τουρκία σκηνοθέτησε τα γεγονότα στον Εβρο. Την πρόσφατη τηλεφωνική επικοινωνία του Μητσοτάκη με τον Ερντογάν ακολούθησε η ανακήρυξη της Αγια-Σοφιάς σε τζαμί. Μερικές μέρες μετά και αφού προηγήθηκε μυστική επαφή απεσταλμένων Ελλάδας και Τουρκίας με τη διαμεσολάβηση της Γερμανίδας καγκελαρίου Ανγκελα Μέρκελ ο Ερντογάν έβγαλε το «Ορούτς Ρέις» και τον τουρκικό στόλο στο Αιγαίο. Ενα εμπειρικό συμπέρασμα είναι ότι είτε ο Τούρκος πρόεδρος εμπαίζει και προκαλεί τον Ελληνα πρωθυπουργό, επειδή του δίνει το δικαίωμα, είτε διαβάζει την υποχωρητικότητά του και επενδύει κάνοντας επεκτατικές κινήσεις.\nΗ αποκάλυψη Τσαβούσογλου\nΣτις 14 Ιουλίου 2020 ο υπουργός Εξωτερικών της Τουρκίας Μεβλούτ Τσαβούσογλου αποκάλυψε ύστερα από συνάντηση με τον Μαλτέζο ομόλογό του Εβαρίστ Μπαρτόλο ότι στο Βερολίνο είχε γίνει μυστική συνάντηση μεταξύ της συμβούλου του Ελληνα πρωθυπουργού Ελένης Σουρανή και του εξ απορρήτων του Ερντογάν Ιμπραήμ Καλίν, παρουσία του διπλωματικού συμβούλου της καγκελαρίου Μέρκελ.\nΑν και οι μυστικές συναντήσεις δεν είναι κάτι ασυνήθιστο, έχουν σημασία δύο λεπτομέρειες: οι αρχηγοί των ελληνικών κομμάτων αλλά και οι Ελληνες διπλωμάτες έμαθαν τι είχε γίνει επειδή το «κάρφωσε» ο Τούρκος ΥΠΕΞ και επίσης η συνάντηση έγινε μετά την προκλητική απόφαση του Ερντογάν να μετατρέψει την Αγια-Σοφιά σε τζαμί. Το τι ώθησε τον Κυρ. Μητσοτάκη να χωνέψει τη μετατροπή της χρήσης της Αγια-Σοφιάς και να πάει σε μυστική συνάντηση είναι άγνωστο.\nΕπίσης άγνωστο παραμένει το γιατί την εθνική ρητορική που χρησιμοποίησε ο Μητσοτάκης για θέματα εξωτερικής πολιτικής που αφορούν άλλες χώρες, όπως τη Βόρεια Μακεδονία ή την Αλβανία, την καταπίνει όταν πρόκειται για την Τουρκία. Γιατί όμως ο Τσαβούσογλου προχώρησε στην αποκάλυψη της συνάντησης; Ελληνες διπλωμάτες με εμπειρία δεκαετιών δίνουν μία και μόνη απάντηση: «Γιατί ο Τούρκος ΥΠΕΞ ήθελε να μετατρέψει σε επίσημη διαδικασία την ανεπίσημη συνάντηση στο Βερολίνο και κυρίως την ατζέντα με όλα όσα μπήκαν προς συζήτηση».\nΠοια είναι αυτά; Ενώ το Μαξίμου, μόλις αποκαλύφθηκε η συνάντηση του Βερολίνου, άφησε να διαρρεύσει ότι εξασφαλίστηκε να σταματήσει η έρευνα στο Αιγαίο από την πλευρά της Τουρκίας, ο Ιμπραήμ Καλίν, δεξί χέρι του Ερντογάν που έλαβε μέρος, έδωσε άλλη διάσταση. Εμφάνισε ως αντικείμενο της συζήτησης όλα τα θέματα που θέτει η Τουρκία. Ενώ δηλαδή η σταθερή θέση της Ελλάδας επί δεκαετίες είναι ότι μοναδική εκκρεμότητα των δύο χωρών είναι η υφαλοκρηπίδα και συνεπώς και η ΑΟΖ, αποκαλύφθηκε (και δεν διαψεύστηκε) ότι ο Μητσοτάκης αποδέχεται και κουβεντιάζει ότι υπάρχουν γκρίζες ζώνες, θέματα κυριαρχίας και συνόρων και κάθε αξίωση της γείτονος.\nΙδού τι είπε ο Ιμπραήμ Καλίν στο δίκτυο NTV για τη συνάντηση: «Εμείς καταρχήν πιστεύουμε ότι μπορούμε να τα επιλύσουμε στο πλαίσιο του αμοιβαίου σεβασμού. Το ζήτημα του Αιγαίου, το ζήτημα των νησιών, την υφαλοκρηπίδα, το ζήτημα των θαλάσσιων αρμοδιοτήτων, το θέμα των ερευνών και γεωτρήσεων στις αμφιλεγόμενες περιοχές της ανατολικής Μεσογείου. Το θέμα της εκλογής μουφτή στην Ελλάδα, το ζήτημα του τζαμιού στην Ελλάδα και όλα τα άλλα ζητήματα. Εμείς μπορούμε να τα λύσουμε άνετα με την Ελλάδα. Ως δύο γειτονικές χώρες με μια εποικοδομητική στάση, αλλά ταυτόχρονα και με μια ισχυρή ηγεσία με όραμα, μπορούμε να τα λύσουμε αυτά τα προβλήματα». Κάτω από τη ρητορική και την καλή διάθεση για επίλυση η Τουρκία στεγάζει τις διεκδικήσεις της, τις οποίες καταλήγει να επισημοποιεί η ελληνική κυβέρνηση με παρουσία σε μυστικές συναντήσεις. Η μυστική διπλωματία που εγκαινιάζει ο Κυρ. Μητσοτάκης στα ελληνοτουρκικά έχει στοιχεία ανατροπών της εθνικής στρατηγικής και προσωπικής ατζέντας.\nΑμηχανία και απομόνωση\nΑμέσως μετά τη μυστική σύσκεψη με την εποπτεία της Γερμανίας ο Ερντογάν απέδειξε την αυταπάτη της προσωπικής πολιτικής Μητσοτάκη. Εβγαλε τον τουρκικό στόλο στο Αιγαίο (ο Αλέξης Τσίπρας μίλησε στη Βουλή για 40 πλοία και δεν διαψεύστηκε), ενώ η ΝΔ συνέχισε να αναπαράγει ωραιοποιημένες κοινοτοπίες περί απομονωμένου Ερντογάν. Σε επιχειρησιακό επίπεδο ελληνικά πολεμικά πλοία βγήκαν καθυστερημένα χάνοντας το πλεονέκτημα μάχης. Το 2018, σε αντίστοιχη κάθοδο του «Ορούτς Ρέις», η ελληνική στρατιωτική ηγεσία είχε στείλει έγκαιρα τη φρεγάτα «Νικηφόρος Φωκάς» εμποδίζοντας το ερευνητικό σκάφος.\nΟ Μητσοτάκης ελαχιστοποίησε τις κινήσεις που θα μπορούσαν να δείξουν αποφασιστικότητα και έκανε μόνο μία δήλωση μέσω της οποίας υποσχόταν ευρωπαϊκές κυρώσεις για την Τουρκία, οι οποίες τελικώς δεν ήλθαν. Το πρωτοφανές να μιλάει Ελληνας πρωθυπουργός για το τι θα κάνουν άλλοι στην ελληνοτουρκική κρίση και όχι ο ίδιος ακολούθησαν και άλλες πρωτοτυπίες. Ο πρωθυπουργός δεν συγκάλεσε ΚΥΣΕΑ για την κρίση, πράγμα που μεταφράστηκε ως προσπάθειά του να μην εκθέσει δεσμευτικά τις διαθέσεις του στη στρατιωτική ηγεσία της χώρας. Δεν συγκάλεσε ούτε συμβούλιο πολιτικών αρχηγών. Με καθυστέρηση δύο ημερών και αφού πιέστηκε από τον Αλ. Τσίπρα στη Βουλή ενημέρωσε τελικώς τους αρχηγούς των κομμάτων.\nΕίναι εντυπωσιακό μάλιστα ότι δεν θεώρησε αναγκαίο να ενημερώσει την πρόεδρο της Δημοκρατίας. Ελπίζω όχι γιατί τη θεωρεί του χεριού του. Επίσης απέφυγε να πάει στη Βουλή όπου συζητιόταν η πρόταση παραπομπής του Δημήτρη Παπαγγελόπουλου και να ενημερώσει τον ελληνικό λαό για την κρίση, στέλνοντας ταυτόχρονα μήνυμα στην Τουρκία. Μέχρι το βράδυ της περασμένης Παρασκευής ο πρωθυπουργός έδειχνε να ποντάρει στην αντιμετώπιση της κρίσης στηριζόμενος σε κάποια αόρατη δύναμη, πιθανώς αυτήν της Γερμανίας.\nΟι Γερμανοί είναι (ξανά) φίλοι μας\nΟι διαρροές περί παρέμβασης της Ανγκελα Μέρκελ άρχισαν από την περασμένη Πέμπτη. Δηλαδή η διαμεσολαβήτρια Μέρκελ, η οποία έβαλε στο ίδιο τραπέζι Ελλάδα και Τουρκία να διαπραγματευτούν για όλα, πράγμα το οποίο τελικώς εξελίχθηκε σε παγίδα με κερδισμένο τον Ερντογάν, φαίνεται να εγγυάται την καλή έκβαση της κρίσης. Η πίστη της ελληνικής πλευράς και προφανώς του πρωθυπουργού πως η Γερμανία θα μπει εμπόδιο στις επιδιώξεις της Τουρκίας είναι έωλη και καταστροφική. Η Τουρκία αποτελεί έναν παραδοσιακό και σύγχρονο οικονομικό εταίρο της Γερμανίας.\nΟι διμερείς εμπορικές σχέσεις των δύο χωρών ξεπερνούν τα 40 δισ. δολάρια. Οι γερμανικές εξαγωγές προς τη γείτονα χώρα αποφέρουν έσοδα κοντά στα 23 δισ. Πάνω από τρία εκατομμύρια Τούρκοι μετανάστες ζουν στη Γερμανία και έχουν πάνω από 80.000 επιχειρήσεις. Η Γερμανία είναι ο δεύτερος μεγαλύτερος ξένος επενδυτής στην Τουρκία μετά την Ολλανδία. Είναι εμφανές ότι τα συμφέροντα Ελλάδας και Γερμανίας δεν συμπίπτουν όταν στην εξίσωση υπάρχει η Τουρκία. Επιπλέον η Γερμανία θέλει να βγάλει από το παιχνίδι επιρροής κάθε άλλον ευρωπαϊκό παράγοντα. Μιλάμε για τη Γαλλία. Η Γαλλία, η οποία διατηρεί με την Τουρκία ποικίλα ανοιχτά μέτωπα σε Λιβύη και Συρία, μέχρι το βράδυ της περασμένης Πέμπτης είχε άρει κάθε στήριξη προς την Ελλάδα.\nΗ αρνητική στάση έδειξε να λήγει με ανάρτηση που έκανε στο Facebook ο Γάλλος πρόεδρος Εμανουέλ Μακρόν, στην οποία έγραφε μάλιστα στα ελληνικά: «Για μια ακόμη φορά θέλω να εκφράσω την πλήρη αλληλεγγύη της Γαλλίας προς την Κύπρο και την Ελλάδα απέναντι στις τουρκικές παραβιάσεις των κυριαρχικών δικαιωμάτων τους. Δεν πρέπει να δεχτούμε να απειλείται ο θαλάσσιος χώρος ενός κράτους-μέλους της ΕΕ». Η δυσαρέσκεια του Μακρόν απέναντι στην Ελλάδα φαίνεται ότι δημιουργήθηκε από την απόφαση της κυβέρνησης να μην προμηθευτεί δύο υπερσύγχρονες γαλλικές φρεγάτες Belharra για τις οποίες υπήρχαν αρχικές δεσμεύσεις. Η ελληνική κυβέρνηση άφησε να διαρρεύσει ότι ήταν θέμα κόστους, αφού η αγορά ξεκίνησε από το 1,6 δισ. και έφτασε τα 3,3 δισ.\nΗ γαλλική πλευρά ωστόσο εκτιμά πως πρόκειται για γερμανικό ή αμερικανικό δάκτυλο προκειμένου η Ελλάδα να ψωνίζει από το δικό τους οπλοστάσιο. Σύμφωνα με πληροφορίες, ο Κυρ. Μητσοτάκης έστειλε ως απεσταλμένο στον Μακρόν τον Κύπριο πρόεδρο Νίκο Αναστασιάδη για να μεταφέρει το μήνυμα ότι η Ελλάδα θα προμηθευτεί τελικώς γαλλικά οπλικά συστήματα. Είναι άγνωστο κατά πόσο η νέα δέσμευση αφορά τις φρεγάτες ή άλλα όπλα. Φαίνεται δηλαδή ότι η Ελλάδα εξαγόρασε εγγυήσεις για αποκλιμάκωση της κρίσης ζητώντας παρέμβαση από τη Γαλλία.\nΗ απόφαση του Ερντογάν να βγάλει στο Αιγαίο το ερευνητικό σκάφος «Ορούτς Ρέις» και στη συνέχεια να κλιμακώσει την ένταση σχετίζεται πρωτίστως με τον ρόλο που έχει επιλέξει για τον εαυτό του. Ο Ερντογάν φιλοδοξεί να αποτελέσει τον νέο ηγέτη του μουσουλμανικού κόσμου εκμεταλλευόμενος τις συγκυρίες. Οι άλλοτε δυνάμεις της βόρειας Αφρικής, η Αίγυπτος και η Λιβύη, σπαράσσονται. Οι ΗΠΑ έχουν αλλάξει επί Τραμπ το δόγμα εμπλοκής τους στη Μέση Ανατολή. Η εμπλοκή της Τουρκίας στα μέτωπα της Συρίας και της Λιβύης την καθιστούν παίκτη και περιφερειακή δύναμη. Τον τελευταίο μήνα Τούρκοι αξιωματούχοι γίνονται φορείς ενός τουρκικού μεγαλοϊδεατισμού που περιγράφει τη χώρα τους ως φάρο του μουσουλμανικού κόσμου.\nΗ μοναδική χώρα που διατηρεί αντιπαλότητα με την Τουρκία στην Ευρώπη είναι η Γαλλία, ενώ η Γερμανία λόγω συμφερόντων αποτελεί έναν στρατηγικό σύμμαχο. Σε όλο αυτό το γεωπολιτικό πλαίσιο η Ελλάδα δείχνει να μην αντιλαμβάνεται το διακύβευμα αλλά και την ανάγκη προσήλωσής της σε πάγιες θέσεις. Τη στάση του Κυρ. Μητσοτάκη στα ελληνοτουρκικά δεν αμφισβητεί η αντιπολίτευση, αλλά πρωτίστως ο Αντώνης Σαμαράς. Κύκλοι του πρώην πρωθυπουργού στέλνουν συνεχώς εσωτερικά μηνύματα να μην τολμήσει ο νυν πρωθυπουργός να προχωρήσει σε συνεκμετάλλευση του Αιγαίου (είναι εντυπωσιακό που το θεωρούν βέβαιη πρόθεσή του), ενώ αφήνουν αιχμές για παραδοσιακές στενές σχέσεις της οικογένειας Μητσοτάκη με το τουρκικό επιχειρηματικό κατεστημένο. Σχολιάζουν μάλιστα ότι αυτό το κατεστημένο έχει συμφέρον από μια πιθανή συνεκμετάλλευση του αρχιπελάγους.\nΑνεξάρτητα από το πόσο δίκιο έχουν οι άσπονδοι εχθροί του Μητσοτάκη στο ίδιο του το κόμμα, είναι γεγονός ότι ο πρωθυπουργός εμφανίζει απέναντι στην τουρκική προκλητικότητα μια συγκαταβατική στάση. Σαν να μην πρόκειται για μεθοδεύσεις του Ερντογάν αλλά του Ελβετού πρωθυπουργού. Κάθε τουρκική πρόκληση αντιμετωπίζεται ως στιγμιαίο ατύχημα. Στην προηγούμενη έξοδο του «Ορούτς Ρέις» στο Αιγαίο ενοχοποιήθηκε ο αέρας που το παρέσυρε. Το ίδιο έγινε και με τα 120 τουρκικά αλιευτικά που έφτασαν έως τη Μύκονο προτού να αποπλεύσει ο τουρκικός στόλος την προηγούμενη εβδομάδα. Είναι προφανές πως δεν λιμπίστηκαν τον ελληνικό γαύρο, αλλά αποτέλεσαν μέρος ενός σχεδίου.\nΧαρακτηριστική είναι η δήλωση του Ελληνα ΥΠΕΞ Νίκου Δένδια, ο οποίος όταν Τούρκοι στρατιώτες βρέθηκαν σε προσχωμάτωση του Εβρου διαβεβαίωσε ότι δεν θα κάνουμε πόλεμο για δέκα μέτρα γης. Οπως είπε στο Documento πρώην στέλεχος της ηγεσίας του ελληνικού στρατού, «ακόμη και αν μεταφέρεις την κοινή λογική όταν λες πως δεν θα κάνεις πόλεμο για δέκα μέτρα γης, την ώρα που το λες δηλώνεις στην άλλη πλευρά προκαταβολικά τη διάθεσή σου να υποχωρήσεις. Και ίσως και τον φόβο σου. Ανοίγεις την όρεξη».\nΟ Κυρ. Μητσοτάκης δείχνει να αντιμετωπίζει φοβικά ή έστω εκτός του γνωστού πλαισίου της άσκησης εξωτερικής πολιτικής στα ελληνοτουρκικά τις κινήσεις του Ερντογάν. Σημασία έχει πως, είτε το κάνει για τους λόγους που τον κατηγορεί το σαμαρικό μπλογκ είτε από επιπολαιότητα, δείχνει να εκπέμπει ανοχή που δεν έδειχναν άλλες κυβερνήσεις. Εχει επίσης σημασία ότι ο φιλοκυβερνητικός Τύπος επιχειρεί να προωθήσει για πρώτη φορά την ιδέα της συνεκμετάλλευσης του Αιγαίου. Ο ίδιος ο Θάνος Ντόκος, αναπληρωτής σύμβουλος Εθνικής Ασφάλειας και άνθρωπος εμπιστοσύνης του Μητσοτάκη, μίλησε ανοιχτά για συνεκμετάλλευση, αποσυνδέοντάς την από το προαπαιτούμενο του σεβασμού που πρέπει να δείξει η Τουρκία στα κυριαρχικά δικαιώματα της Ελλάδας.\nΑντίστοιχες δημοσιογραφικές φωνές με ακροατήριο στη ΝΔ καλλιεργούν τα σενάρια της συνεκμετάλλευσης πάνω στη βάση του διλήμματος «χρήμα ή πόλεμος». Το ερώτημα αυτό έχει θέσει η ΝΔ και σε κρυφές δημοσκοπήσεις που έχει παραγγείλει. Να σημειώσουμε επίσης τη συμβολή του γνωστού Γιάννη Πρετεντέρη, ο οποίος αναρωτιέται από τις σελίδες των «Νέων» αν αξίζει να πολεμήσουμε για το Καστελόριζο. Αλλά σημασία προφανώς δεν έχει τι λέει ο κάθε Πρετεντέρης. Σημασία έχει τι λέει και τι κάνει ο πρωθυπουργός Κυρ. Μητσοτάκης.


Μειωμένη τιμή - 20%\nΟι προπονητές σε όλο τον κόσμο, θέλουν οι μικροί αθλητές τους να μπορούν να παίξουν με ρακέτες που μοιάζουν με τις ρακέτες των αθλητών που πρωταγωνιστούν σε παγκόσμιο επίπεδο, μόνο που το βάρος της ρακέτας θα αλλάζει καθώς θα μεγαλώνουν.\nΗ συγκεκριμένη ρακέτα (Ultra 100L), σε σχέση με το βάρος της, είναι η κατάλληλη για τους μικρούς αθλητές που παρουσιάζουν εξέλιξη και τους επιτρέπει να δουλέψουν σε πολύ υψηλό επίπεδο, παρέχοντας το ίδιο επίπεδο δύναμης – αίσθησης – τεχνολογίας – και διάταξης χορδών όπως και των άλλων μοντέλων της σειράς Ultra.\nΠολύ ελαφριά και εύκολη στη διαχείριση της, για μικρούς ταλαντούχους αθλητές αλλά και για νέους ενήλικες στο χώρο του τένις.\nΗ τεχνολογία Power Rib -με ενσωματωμένη την Crush Zone- αυξάνει τη δύναμη, τη σταθερότητα, και μεγιστοποιεί την επιφάνεια κέντρου της ρακέτας.\nΗ βελούδινη αίσθηση συμβάλλει στο μοναδικό σχεδιασμό.\nPower Rib: Η νέα σειρά ρακετών Ultra είναι βελτιωμένη γεωμετρικά στο σκελετό της, στην περιοχή του λαιμού, όπως μπορείτε να διαπιστώσετε και παρακάτω (Εικόνα 1). Αυτή η τεχνολογική παρέμβαση, συμβάλει στη μεγαλειώδη σταθερότητα, αλλά και στη σκληρότητα του σκελετού, με αποτέλεσμα να έχουμε περισσότερη δύναμη αλλά και κατευθυντήρια ακρίβεια στα χτυπήματα.\nCrush Zone Yoke grommet: Η καινοτόμος τεχνολογία των grommets στο κάτω μέρος της κεφαλής της ρακέτας (Εικόνα 2), αυξάνει την παραμονή της μπάλας στο πλέγμα της ρακέτας, προσφέροντας περισσότερη ενέργεια, έτσι ώστε η μπάλα να φεύγει με εκρηκτική δύναμη, μιας και το πλέγμα λειτουργεί ως ελατήριο.\nΟ μεγαλύτερος χρόνος παραμονής της μπάλας έχει ως αποτέλεσμα περισσότερη δύναμη -έλεγχο - ευελιξία αλλά και αίσθηση.\nΗ προώθηση της μπάλας από το πλέγμα είναι σαν να έφυγε από σφεντόνα.\nΑυτή η παρομοίωση θέλει να δείξει πως δουλεύουν τα grommets και επιτρέπουν περισσότερο χρόνο παραμονής της μπάλας στο πλέγμα, αλλά και περισσότερη ενέργεια που μεταφέρεται στη μπάλα.


Prog Over Athens: Need, Poem, Tardive Dyskinesia @Piraeus 117 Academy, Παρασκευή 08/12/2017 | sinavlia.gr\nΈνα μεγάλο συναυλιακό βήμα για την Ελληνική σκηνή και ειδικά για την Ελληνική prog σκηνή. Τρεις Αθηναϊκές Progressive Metal μπάντες οι Need, οι Poem και οι Tardive Dyskinesia ενώνουν τις δυνάμεις τους, έχοντας στην συλλογή τους πρόσφατες και πολύ δυνατές κυκλοφορίες: “Hegaiamas: A Song for Freedom” (2017) , “Skein Syndrome” (2016) και “Harmonic Confusion” (2016) αντίστοιχα. Η προσμονή είναι μεγάλη.\nΟι πόρτες στο Piraeus 117 Academy άνοιξαν στις 20:30 και μπαίνοντας στο χώρο μετά θλίψης μου διαπιστώνω πολύ μικρή προσέλευση κόσμου. Διαψεύστηκα πανηγυρικά. Ήδη μέχρι τη στιγμή που ανέβηκαν στη σκηνή οι Tardive Dyskinesia η προέλευση του κόσμου είχε αυξηθεί σημαντικά.\nΣτις 21:05 λοιπόν ανεβαίνουν στη σκηνή οι Tardive Dyskinesia. Με την εισαγωγή του “Downfall” σείεται ο χώρος. Η μπάντα είναι σε άριστη φόρμα, ακούγεται πεντακάθαρα και η επικοινωνία με τον κόσμο είναι ξεκάθαρη. Μέσα σε 60 λεπτά και 10 κομμάτια η μπάντα παρουσιάζει υλικό και απ’ τις τέσσερις ως τώρα full length κυκλοφορίες της. Η μπάντα χαίρεται αυτό που κάνει και ο κόσμος απολαμβάνει αυτό που βλέπει. Όλα βαίνουν καλώς.\n2. “Prehistoric Man”\n3. “The Electric Sun”\n4. “Self Destructive Haze”\n5. “We, The Cancer”\n6. “Thread Of Life”\n7. “Time Turns Planets”\n9. “Circling Around The Unknown”\n10.”Triggering the Fear Reactor”\nΣύντομη αλλαγή σκηνικού και στις 22:20 τη σκυτάλη παίρνουν οι Poem. Με το γνωστό χιούμορ του Γιώργου Προκοπίου (vocals,guitar), με τον ήχο στο πλευρό τους και ένα κοινό το οποίο έχει έρθει προετοιμασμένο και τραγουδάει και χειροκροτάει ρυθμικά σ’ όλα τα κομμάτια τους, η εμφάνιση της μπάντας είναι καταπληκτική. Στα 60 λεπτά τα οποία έχουν στη διαθεσή τους και παίζοντας συνολικά 8 κομμάτια , οι Poem παρουσιάζουν υλικό κυρίως απ’ το δεύτερο δίσκο τους “Skein Syndrome” (2016) και ένα τραγούδι απ’ το “The Great Secret Show” (2009) το “Giant”. Η μπάντα είναι σε καταπληκτική φόρμα και η σκηνική παρουσία της είναι άψογη. Δεν απογοητεύουν ποτέ.\n“Remission Of Breath”\nΗ ώρα έχει πάει 23:35, ο χώρος έχει γεμίσει και σειρά έχουν οι Need. Δεος. Η μπάντα μέσα σε 60 λεπτά και 6 κομμάτια δίνει μια παθιασμένη εμφάνιση με μπροστάση τον Jon V. (vocals) αλλά και τον Ravaya (guitars) ο οποίος δεν σταμάτησε στιγμή να παίζει με το κοινό. Ο ήχος είναι κρυστάλλινος, η μπάντα είναι σε άψογη φόρμα και το πάρε δώσε με το κοινό δεν σταματάει. Να σημειωθεί ότι κατά την διάρκεια της εμφάνισης υπήρξε ένα τεχνικό πρόβλημα με τα keyboards κάτι που δεν πτόησε καθόλου την μπάντα. Παρουσιάζεται υλικό κυρίως απ’ το “Hegaiamas: A Song for Freedom” (2017) καθώς και το “Mother Madness” απ’ το “Orvam: A Song for Home” (2014). Highlight της εμφάνισης το 21λεπτο έπος “Hegaiamas” με το οποίο και έκλεισε το setlist. Κάθαρση και φυσικά ελευθερία.\n5. “Mother Madness”\nΗ Didi διοργάνωσε ένα καταπληκτικό event. Άνετα συγκαταλέγεται στις καλύτερες συναυλίες του 2017. Όλες οι μπάντες έπαιξαν άψογα, το timetable τηρήθηκε με ακρίβεια και ο κόσμος ανταποκρίθηκε στο μέγιστο. Η Ελληνική σκηνή είναι εδώ και είναι δυνατή. Ελπίζουμε σε μια επόμενη μάζωξη σύντομα!!\ndidi, Metal, Need, Poem, prog over athens, progressive metal, TARDIVE DYSKINESIA\nMayhem: About the Mystery of the Lord Satan\nΜε αφορμή την επερχόμενη συναυλία των θεμελιωτών του black metal Mayhem την...\nPrevious articleTHE WEDDING PRESENT @ TEMPLE ATHENS – ΠΕΜΠΤΗ 14 12 2017\nNext articleWolves In The Throne Room @Gagarin 205 15/12/2017\n0 replies on “Prog Over Athens: Need, Poem, Tardive Dyskinesia @Piraeus 117 Academy, Παρασκευή 08/12/2017”


Porec Aquarium (Κροατία) - Κριτικές - TripAdvisor\nPorec: Όλα τα εστιατόρια Porec Aquarium: Εστιατόρια στην περιοχή\nPorec: Όλες οι δραστηριότητες Δραστηριότητες κοντά σε: Porec Aquarium\nPorec ΠΡΟΒΛΗΘΗΚΑΝ ΠΡΟΣΦΑΤΑ Δεν βρέθηκαν αποτελέσματα Το γνωρίζατε; Μπορείτε να βρείτε τα μέρη που είδατε πρόσφατα εδώ. ΓΙΝΕΤΕ ΜΕΛΟΣσε:Αναζήτηση Porec: ΠληροφορίεςΞενοδοχείαΕστιατόριαΔραστηριότητεςΠτήσειςΑεροπορικές εταιρείεςΤα καλύτερα του 2017Κέντρο βοήθειαςΣυνδεθείτε Γίνετε μέλος Τα ταξίδια μου Κρατήσεις Αναζήτηση\nPorec Aquarium - Κριτικές\nΕυρώπη Κροατία Ίστρια Porec Porec Αξιοθέατα Porec Aquarium\n175 κριτικές Νο 21 από 74 στην κατηγορία δραστηριότητες για: Porec Φύση και Πάρκα, Ζωολογικοί Κήποι και Ενυδρεία Frane Glavinica 4, Porec 52440, Κροατία+385 52 428 720Ιστότοπος\nΌλες οι φωτογραφίες (63) Πλήρης προβολή Δείτε τα καλύτερα Η κριτική γράφτηκε πριν από 6 ημέρες Andrey-Nyk, Μόσχα, Ρωσία\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,0 175 κριτικέςΕξαιρετικό11%Πολύ καλό22%Μέτριο21%Ανεπαρκές26%Πολύ κακό20%πριν από 2 εβδομάδες“waste of money”21 Σεπ 2016“Not as good as expected”ΤΟΠΟΘΕΣΙΑ Frane Glavinica 4, Porec 52440, Κροατία\nΕΠΙΚΟΙΝΩΝΙΑ Ιστότοπος +385 52 428 720Βελτίωση αυτής της καταχώρισηςΠαραμένει αυτό το αξιοθέατο κλειστό κάποιες περιόδους του έτους;Ναι Όχι Άγνωστο Αυτό το αξιοθέατο είναι κατάλληλο για όλες τις ηλικίες;Ναι Όχι Άγνωστο Αυτό το αξιοθέατο έχει σχέση με ζώα;Ναι Όχι Άγνωστο Αυτή η δραστηριότητα θα ήταν καλή επιλογή για μια κρύα μέρα;Ναι Όχι Άγνωστο Αυτό το αξιοθέατο δίνει στους επισκέπτες μια γεύση από την τοπική κουλτούρα;Ναι Όχι Άγνωστο Είναι δυνατή η πρόσβαση σε αυτό το αξιοθέατο μέσω δημόσιων συγκοινωνιών;Ναι Όχι Άγνωστο Είναι προσβάσιμη αυτή η δραστηριότητα χωρίς έγκαιρο προγραμματισμό ή κράτηση;Ναι Όχι Άγνωστο Πρόκειται για ένα αξιοθέατο που δεν πρέπει να χάσει κανείς;Ναι Όχι Άγνωστο Είναι αυτό το αξιοθέατο ένα κρυφό διαμαντάκι ή γενικά κάτι το ασυνήθιστο;Ναι Όχι Άγνωστο Πρόκειται για ένα αξιοθέατο σε μια απομονωμένη τοποθεσία;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό20Πολύ καλό40Μέτριο37Ανεπαρκές43Πολύ κακό35Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (22)Αγγλικά (56)Γερμανικά (37)Περισσότερες γλώσσες Γλώσσα Ελληνικά (22)Αγγλικά (56)Γερμανικά (37)Ιταλικά (37)Ρωσικά (28)Ολλανδικά (7)Ουγγρικά (4)Γαλλικά (2)Σουηδικά (2)Δανέζικα (1)Ισπανικά (1)\nAndrey-NykΜόσχα, Ρωσία56465Η κριτική γράφτηκε πριν από 6 ημέρες Чтобы спрятаться от жарыΜετάφραση Google 6 Ευχαριστούμε, Andrey-Nyk Svenja L1Η κριτική γράφτηκε πριν από 1 εβδομάδα μέσω κινητής συσκευής Traurig anzusehen...Μετάφραση Google ΠερισσότεραΕυχαριστούμε, Svenja L Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMichael S5Η κριτική γράφτηκε πριν από 2 εβδομάδες Σπατάλη χρημάτωνΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\ngalacazOedheim, Deutschland41Η κριτική γράφτηκε πριν από 2 εβδομάδες μέσω κινητής συσκευής Arme Tiere - nicht empfehlenswert Μετάφραση Google ΠερισσότεραΕυχαριστούμε, galacaz Snjezana K3Η κριτική γράφτηκε πριν από 2 εβδομάδες Klein und mir tun die Tiere leid, eingepfercht in engen AquarienΜετάφραση Google ΠερισσότεραΕυχαριστούμε, Snjezana K Drejci81Σλοβενία9224Η κριτική γράφτηκε 27 Απριλίου 2017 Good to seeΜετάφραση Google ΠερισσότεραΕυχαριστούμε, Drejci81 annbH3975CQGroningen, The Netherlands215Η κριτική γράφτηκε 17 Απριλίου 2017 Niet te veel verwachtenΜετάφραση Google ΠερισσότεραΕυχαριστούμε, annbH3975CQ Andrey Z12954Η κριτική γράφτηκε 21 Οκτωβρίου 2016 Аквариум в Порече просто чудо!! Особенно понравится детям.Μετάφραση Google Περισσότερα2 Ευχαριστούμε, Andrey Z OlgaSHEPOLΜόσχα, Ρωσία75Η κριτική γράφτηκε 4 Οκτωβρίου 2016 В жаркий летний день - островок прохладыΜετάφραση Google Περισσότερα1 Ευχαριστούμε, OlgaSHEPOL twoscompany_10Wallington, Surrey4662Η κριτική γράφτηκε 3 Οκτωβρίου 2016 Cute little AuariumΜετάφραση Google ΠερισσότεραΕυχαριστούμε, twoscompany_10 Προηγούμενο\nΕνημέρωση καταχώρισης… Στην περιοχή Κοντινά εστιατόριαKonoba Aba1.295 κριτικές 0,07 χλμ μακριά Bacchus Vinoteka343 κριτικές 0,06 χλμ μακριά Konoba Cakula384 κριτικές 0,04 χλμ μακριά L'insolito175 κριτικές 0,07 χλμ μακριά Κοντινά αξιοθέαταPorec Old Town1.729 κριτικές 0,08 χλμ μακριά Ευφρασιανή βασιλική (Eufrazijeva bazilika)906 κριτικές 0,14 χλμ μακριά Decumanus Street129 κριτικές 0,04 χλμ μακριά Round Tower200 κριτικές 0,07 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Porec Aquarium και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Καλύτερη ενημέρωση. Καλύτερες κρατήσεις. Καλύτερα ταξίδια. © 2017 TripAdvisor LLC Με την επιφύλαξη όλων των νόμιμων δικαιωμάτων. Όροι χρήσης | Πολιτική ιδιωτικού απορρήτου | Πολιτική για τα cookies | Συναίνεση για χρήση cookies | Χάρτης ιστότοπου* Η TripAdvisor LLC δεν είναι πράκτορας κρατήσεων και δεν χρεώνουμε αμοιβή για υπηρεσίες στους χρήστες της ιστοσελίδας μας... (περισσότερα) Η TripAdvisor LLC δεν φέρει ευθύνη για το περιεχόμενο εξωτερικών ιστοσελίδων. Το περιεχόμενο των προσφορών δεν περιλαμβάνει φόρους και δασμούς. ΕΞΕΡΕΥΝΗΣΤΕΠληροφορίες για εμάςΚέντρο βοήθειαςΝΟΜΙΣΜΑ/ΧΩΡΑ$USDΕλλάδα


Εδώ Υπουργός, εκεί υπουργός, που είναι ο Υπουργός; - xenesglosses.eu\nΠέμπτη, 21/10/2021, 13:48\nHome / Featured / Εδώ Υπουργός, εκεί υπουργός, που είναι ο Υπουργός;\n0Εδώ Υπουργός εκεί υπουργός ο υπουργός που είναι\nΔημοσιεύτηκε: 6:33 μμ Ιούλιος 8th, 2013 0\nΓραφείο Θεσσαλονίκης: Σαλαμίνος 4, Τ.Κ. 54625 Θεσσαλονίκη Τηλέφωνο: 2310553188. Τηλεομοιοτυπικό (fax): 2310 553152.\nΓραφείο Αθηνών: Μητροπόλεως 1, Τ.Κ. 10557 Αθήνα Τηλέφωνο: 210 3709651. Τηλεομοιοτυπικό (fax): 210 3709650.\nΕδώ Υπουργός εκεί υπουργός ο υπουργός που είναι\nΠροηγούμενο: Πρόσκληση εκδήλωσης ενδιαφέροντος για σύναψη σύμβασης έργου εκπαιδευτών δια ζώσης στα Κέντρα Δια Βίου Μάθησης και εκπαιδευτών εξ αποστάσεως (αιτήσεις έως 20/7/2013)\nΕπόμενο Διδασκαλία β’ ξένης γλώσσας στα Δημοτικά Σχολεία Β. Αιγαίου για το σχολικό έτος 2013-14


Παγκόσμια ημέρα ποίησης 2017 | 1° ΝΗΠΙΑΓΩΓΕΙΟ ΜΑΡΚΟΠΟΥΛΟΥ\nΗ παγκόσμια ημέρα ποίησης 2017 θα εορταστεί, όπως κάθε χρόνο τα τελευταία 18 χρόνια, την 21η Μαρτίου.\nΗ έμπνευσή της ημέρας ανήκει στον έλληνα ποιητή Μιχαήλ Μήτρα. Το φθινόπωρο του 1997 πρότεινε στην Εταιρεία Συγγραφέων να υιοθετηθεί ο εορτασμός της ποίησης στην Ελλάδα, όπως και σε άλλες χώρες, αυτή τη συγκεκριμένη ημέρα.\nΠράγματι, τον Οκτώβριο του 1999, στη Γενική Διάσκεψη της UNESCO στο Παρίσι, η 21η Μαρτίου ανακηρύχθηκε Παγκόσμια Ημέρα Ποίησης. Η απόφαση ανέφερε: «Η Παγκόσμια Ημέρα Ποίησης θα ενισχύσει την εικόνα της ποίησης στα ΜΜΕ, ούτως ώστε η ποίηση να μην θεωρείται πλέον άχρηστη τέχνη, αλλά μια τέχνη που βοηθά την κοινωνία να βρει και να ισχυροποιήσει την ταυτότητά της».\nΠάτησε εδώ, για να ενημερωθείς για σημαντικές εκδηλώσεις, που θα πραγματοποιηθούν σε μεγάλες πόλεις, σε όλη την Ελλάδα.\n20, Μαρτίου 2017 στις κατηγορίες:\tΧωρίς κατηγορία |


Θεσσαλονίκη: Χωρίς ταξί έως τις 3 το μεσημέρι εξαιτίας στάσης των οδηγών - Ειδήσεις - νέα - Το Βήμα Online\nΘεσσαλονίκη: Χωρίς ταξί έως τις 3 το μεσημέρι εξαιτίας στάσης των οδηγών\nΜέχρι τις 3 το μεσημέρι έχουν προειδοποιητική στάση οι οδηγοί ταξί στη Θεσσαλονίκη, οι οποίοι διαμαρτύρονται για την επιχειρούμενη αλλαγή του ισχύοντος νόμου σχετικά με τις έδρες.\n28 Ιουνίου 2012, 12:50 Ενημερώθηκε: 28 Ιουνίου 2012, 12:50\n«Από την Περιφέρεια Κεντρικής Μακεδονίας επιχειρείται η αλλαγή της έδρας των 100 συνολικά ταξί στους Δήμους Βόλβης, Χαλκηδόνας και Λαγκαδά, παρόλο που ο νόμος είναι σαφής» όπως τόνισε στο ΑΜΠΕ ο αντιπρόεδρος του Σωματείου Ιδιοκτητών Ταξί Θεσσαλονίκης, Δημήτρης Καρατάκης.\nΣε έναν νομό που αριθμεί 2000 ταξί, σε ορισμένες περιοχές αυτά είναι άφαντα, αφού όπως εξηγεί και πάλι ο κ. Καρατάκης «οι οδηγοί τους επιλέγουν να κινούνται στην ευρύτερη περιοχή του κέντρου της πόλης». Ο ίδιος εξέφρασε τη συγκρατημένη αισιοδοξία του για την πορεία του ζητήματος, τονίζοντας «δεν πιστεύω ένας φορέας να μπορεί να αλλάξει έναν νόμο».


Η Χάμαρμπι έχασε το Κύπελλο από τη Μάλμε και οι οπαδοί της έκαναν ΝΤΟΥ στον αγωνιστικό χώρο! (ΒΙΝΤΕΟ) | Thema Sports Αθλητικές Ειδήσεις\nΝτου στον αγωνιστικό χώρο μετά την ήττα στον τελικό Κυπέλλου Σουηδίας έκαναν οι οπαδοί της Χάραμπι, με την αστυνομία να τους σταματά λίγα μέτρα πριν φτάσουν στους φίλους της Μάλμε!\nΚαθόλου ψύχραιμα δεν πήραν οι οπαδοί της Χάραμπι την ήττα στον τελικό Κυπέλλου Σουηδίας από την Μάλμε στα πέναλτι, αφού μετά την λήξη του ματς και βλέποντας τους αντιπάλους να πανηγυρίζουν, έκαναν ντου στον αγωνιστικό χώρο με απειλητικές διαθέσεις!\nHammarby IF - Malmö FF.\nMalmo FF wins the match after penalties. Moments after that Hammarby hooligans run onto the pitch and rushed to the sector with Malmo fans who celebrating their team's victory. pic.twitter.com/8BEZPgLWqf


Navi: 04/01/2011 - 05/01/2011\nΜέχρι χθες, η τελευταία φορά που ένας Άσαντ είχε διατάξει τα τανκς να κάνουν κουμάντο στη Συρία, ήταν το 1982 στη Χάμα: ήταν ο Χάφεζ αλ Άσαντ, πατέρας του σημερινού Προέδρου, που διέλυσε, τότε, με τη βοήθεια του στρατού το ισλαμικό κίνημα των «Αδελφών Μουσουλμάνων», το οποίο είχε κηρύξει πόλεμο στο καθεστώς με μπαράζ βομβιστικών επιθέσεων και εν ψυχρώ εκτελέσεις στρατιωτικών και κυβερνητικών αξιωματούχων. Τουλάχιστον 10.000 σκοτώθηκαν εκείνον το Φλεβάρη, όταν οι επίλεκτες δυνάμεις του μικρότερου αδελφού του Χάφεζ αλ Άσαντ, Ριφάτ, βομβάρδιζαν επί τρεις εβδομάδες συνοικίες της, διάσημης για τους νερόμυλους της, πόλης, σε μια εξαιρετικά βίαιη επιχείρηση που έμεινε στην ιστορία ως «σφαγή της Χάμα».\nΗ εισβολή των τεθωρακισμένων στην Ντεράα, που διέταξε, 29 χρόνια μετά, ο γιος και διάδοχος του Χάφεζ αλ Άσαντ, Μπασάρ, δεν έχει το μέγεθος εκείνης στη Χάμα, έχει, όμως, αντίστοιχο ύφος και συμβολισμό: εξέγερση ΤΕΛΟΣ!Πράγματι, η ιστορία μπορεί να επαναληφθεί. Αλλά μπορεί και όχι. Ίσως, πάλι να επαναληφθεί -όχι, όμως, απαραιτήτως ως Χάμα αλλά ως Τυνησία και Αίγυπτος! Η εξέγερση στη Ντεράα ούτε οργανωμένα ξεκίνησε, ούτε ιδιαίτερη υποστήριξη είχε. Στη συνέχεια χτύπησε φλέβα κι υπεύθυνη γι αυτό ήταν η υπερβολική κρατική αντίδραση σε μια παιδική και εφηβική διαμαρτυρία. Τα 15 παιδιά, ηλικίας 10 έως 16 χρόνων που συνελήφθησαν στις αρχές του Μάρτη και κακοποιήθηκαν από τις Αρχές, διότι έγραψαν σ’ ένα σιλό «ο κόσμος απαιτεί αλλαγή καθεστώτος», ανήκαν στις μεγαλύτερες φυλές της Ντεράα: τους Βαγιαζίδες, τους Γκαουάμπρα, τους Μασάλμα και τους Ζουβίδες που αμέσως κινητοποιήθηκαν απαιτώντας την απελευθέρωσή τους. Αντί άλλης απάντησης οι δυνάμεις ασφαλείας τους γάζωσαν με σφαίρες.\nΗ αντίσταση είχε μόλις αρχίσει ΚΑΙ στη Συρία. Και ΔΕΝ ήταν μόνο οι φύλαρχοι της Ντεράα που… «απασφάλισαν». Κι άλλες φαμίλιες με επιρροή στη χώρα άφησαν την οργή τους να ξεχειλίσει για τις πολιτικές και οικονομικές μεταρρυθμίσεις, τα ανθρώπινα δικαιώματα και την πάταξη της διαφθοράς που υποσχέθηκε το 2000 αναλαμβάνοντας την εξουσία ο Πρόεδρος, αλλά δεν έκανε.Πολλοί λένε ότι δεν μπόρεσε, διότι δεν του το επέτρεψε η σκληροπυρηνική πτέρυγα του κυβερνώντος Μπαθ -του κόμματος, δηλαδή, το οποίο, από το 1953 ελέγχει τη νομοθετική εξουσία και σύμφωνα με το Σύνταγμα ηγείται του κράτους και της κοινωνίας. Πολλοί, επίσης, λένε πως ούτε και τώρα ηγείται της κατάστασης. Και υπενθυμίζουν ότι από σπόντα και με το διστακτικό ΟΚ των ίδιων πανίσχυρων σκληροπυρηνικών βρέθηκε στην Προεδρία, όταν σκοτώθηκε (;) σε αυτοκινητιστικό δυστύχημα το 1994 ο αδελφός του Μπαζίλ στον οποίο ο πατέρας τους είχε δώσει το χρίσμα της διαδοχής.\nΌπως και νάχει το πράγμα, η Συρία και ο ίδιος ο Μπασάρ αλ Άσαντ ακροβατούν στην κόψη του ξυραφιού και με δυσκολία πια συντηρούν την όποια λαϊκή νομιμοποίηση χάρη στη σύμπραξη με τον αντι-ισραηλινό άξονα του Ιράν, της Χεζμπολά και της Χαμάς. Άλλο τόσο, βεβαίως, ακροβατεί, αναζητώντας ταυτότητα και ηγεσία το κίνημα της διαμαρτυρίας.Συμπέρασμα: η Συρία δεν μπορεί να παραμείνει άλλο ως έχει. Η διαδικασία του μετασχηματισμού της έχει ήδη ξεκινήσει και μάλιστα με τρόπο επώδυνο. Είναι στο χέρι εκείνων που κρατούν το τιμόνι της εξουσίας ν’ αλλάξουν ρότα. Φτάνει να το θελήσουν. Στο χέρι και του ίδιου του Μπασάρ αλ Άσαντ είναι ν’ αποδείξει πως καλά έκανε η ζωή κι είχε άλλα σχέδια για εκείνον από αυτά του πατέρα του.Για την ιστορία: Άσαντ στα αραβικά σημαίνει λιοντάρι.\nΑναρτήθηκε από : Sampaio ~ Σάββατο, Απριλίου 30, 2011\nΚαι νονός της κοκαΐνης ο Τυνήσιος Μονάρχης Ζιν Ελ Αμπιντίν Μπεν Αλί; Ναι ή όχι, σημασία έχει ότι ο πρώτος που «έφυγε νύχτα» από τους Άραβες δικτάτορες, εγκατέλειψε τον «αγώνα» εκατομμυριούχος.Στην Τυνησία άρχισαν να μετρούν το «χρυσάφι» που έκλεψε από τη χώρα και το υπολογίζουν στα 10 δις δολάρια, περίπου όσα και το χρέος της βορειοαφρικάνικης χώρας.Την «καταμέτρηση» των θησαυρών του ζεύγους Μπεν Αλί – Τραμπελσί ξεκίνησαν εντατικά, συναντούν όμως τεράστιες δυσκολίες αφού – όπως λένε οι έρευνες – η ευρύτερη οικογένεια χρησιμοποιούσε δεκάδες ψευδώνυμα για τους λογαριασμούς και εικονικές εταιρείες για να εισπράττει «μίζες» και να καταθέτει στο εξωτερικό.Ένα μεγάλο μέρος του θησαυρού έχει έδρα το Ντουμπάι, το Κατάρ, τη Βηρυτό, τη Μάλτα αλλά και πιο εξωτικά, τις Μπαχάμες. «Φτωχός» ο λογαριασμός στην Ελβετία, μόλις 10 εκατομμύρια ευρουλάκια! Διαμερίσματα, βίλες, οικόπεδα και άλλα περιουσιακά στοιχεία υπάρχουν στο όνομα του Μπεν-Αλί στη Γαλλία, στον Καναδά και στη Λατινική Αμερική.\nΗ σύζυγός του Λέιλα και ο Μπεν Αλί είχαν στη διάθεσή τους χρηματοκιβώτια μήκους 2 μέτρων και ύψους 2,10 αλλά και κρυψώνες όπως: ψεύτικες βιβλιοθήκες ή λεφτά κρυμμένα μέσα στις κουρτίνες! (:sic)Τώρα που το “party is over”, η Τυνησία είδε τις κρατήσεις για το Πάσχα στα τουριστικά της καταλύματα να έχουν πτώση της τάξης του 80% (το ξέρω, μας συμφέρει εμάς τους Έλληνες αυτό).Ο πρόεδρος της Εθνικής Επιτροπής για τη Διαφθορά Αμπντελφατάχ Αμόρ δήλωσε στη Le Monde ότι: «Όπου κι αν γυρνούσαμε μέσα στα εγκαταλελειμμένα παλάτια ή βίλλες του ζεύγους πέφταμε πάνω σε πανάκριβες αντίκες Louis Philippe ή Napoleon, και σε αμέτρητα μπιζού, άπειρα κοσμήματα, δεκάδες πανάκριβα ρολόγια». «Φαινόμενο, μείναμε με το στόμα ανοικτό», δήλωσε ο σοκαρισμένος νομικός και συνέχισε: «Καταγράψαμε 25 εκατομμύρια ευρώ σε δολάρια, ευρώ, δηνάρια…»\nΚαι το κλου; Δύο κιλά χασίς μέσα στο προσωπικό γραφείο του Μπεν Αλί. Ουάου! «Σαν πολύ δεν είναι για προσωπική του χρήση και μόνο;» Συμπληρώνει ο εκπρόσωπος της νέας ηγεσίας της Τυνησίας.Δύσκολο, λένε οι κακές γλώσσες, να μη γίνει ο συσχετισμός του «ευρήματος» με την… υπόθεση αποκάλυψης ενός δικτύου εμπορίας ηρωίνης – κοκαΐνης στην οποία φερόταν αναμεμειγμένος ο ίδιος ο αδελφός του δικτάτορα, Μονσέφ Μπεν Αλί, το 1992.Ο Μονσέφ βρέθηκε νεκρός κάτω από αδιευκρίνιστες συνθήκες 4 χρόνια αργότερα στην Τυνησία, και η φίλη του, μάρτυρας του «περίεργου» θανάτου, «ταξίδεψε νύχτα» στις Η.Π.Α.. Έκτοτε κυκλοφόρησαν φήμες ότι ο δικτάτορας πήρε στα χέρια του και το λαθρεμπόριο ναρκωτικών, κληρονομικώ δικαίω από τον αδελφό του.\nΠολύ… σκοτάδι είναι η αλήθεια παρά τη λάμψη του χρυσού. Ίσως γι’ αυτό ο φιλόσοφος Έντγκαρ Μορέν, αναφερόμενος στην Αραβική άνοιξη, συστήνει να κρατήσουμε κατ’ αρχάς τη φράση του Χένγκελ «ce fut un splendide lever de soleil» (:ήταν μια υπέροχη ανατολή) με την έννοια ότι αυτό το κύμα για την αναζήτηση της Δημοκρατίας, που ξέσπασε στις αραβικές χώρες, δεν ξέρουμε που θα οδηγήσει. Σημασία έχει ότι η αρχή της μοιάζει με ένα ωραίο πρωινό ξεκίνημα.\nΟ Κώδικας Μορς είναι μια μέθοδος για μετάδοση πληροφορίας με παλμούς μικρής και μεγάλης διάρκειας ή σημάδια -τελείες και παύλες. Επινοήθηκε για τη μετάδοση μηνυμάτων μέσω τηλεγράφου στα μέσα του 1830 από τον Σάμιουελ Μορς.Αρχικά δημιουργήθηκε για τον ηλεκτρικό τηλέγραφο του Σάμιουελ Μορς στα μέσα της δεκαετίας του 1830. Επίσης χρησιμοποιήθηκε εκτενώς στην πρώιμη ραδιοεπικοινωνία από τις αρχές του 1890. Η χρήση του προϋποθέτει την ύπαρξη ειδικά εκπαιδευμένου προσωπικού, για το λόγο αυτό η ανάπτυξη πιό σύγχρονων μεθόδων και τεχνολογιών επικοινωνίας συνέβαλε στην κατάργησή του στα μέσα της δεκαετίας του 1990. Σήμερα χρησιμοποιείται μόνο σε εξειδικευμένες εφαρμογές όπως οι ραδιοφάροι. Επίσης χρησιμοποιείται συστηματικά από τους ραδιοερασιτέχνες. Ο κώδικας Μορς είναι ο μόνος ψηφιακός κώδικας που μπορεί να ληφθεί ακουστικά από ανθρώπους, πράγμα που τον κάνει κατάλληλο για αυτόματη αποστολή σύντομων ψηφιακών μηνυμάτων σε φωνητικά κανάλια. Το καθιερωμένο ελληνικό μορσικό αλφάβητο έχει ως εξής:\nΑ=.- Β=-... Γ=--. Δ=-.. Ε=. Ζ=--.. Η=.... Θ=-.-. Ι=.. Κ=-.- Λ=.-.. Μ=-- Ν=-.\nΞ=-..- Ο=--- Π=.--. Ρ=.-. Σ=... Τ=- Υ=-.-- Φ=..-. Χ=---- Ψ=--.- Ω=.--\n1=.---- 2=..--- 3=...-- 4=....- 5=..... 6=-.... 7=--... 8=---.. 9=----. 0=-----\nΓεμίσαμε τον τελευταίο καιρό από μετανιωμένους συμπολίτες μας, μαυροφορεμένες μοιρολογίστρες και «αυτομαστιγούμενους» ζηλωτές, που μην αντέχοντας άλλο το διαχρονικό της ιδιοτέλειας, της λαμογιάς και του ωχαδερφισμού του Νεοέλληνα, που μέχρι σήμερα – κατά πως λένε – καθόριζε την συμπεριφορά και την πρακτική του, βγάζουν σε δημόσιο σεργιάνι την αυτοκριτική τους, αυτομαστιγώνονται με ένταση και πάθος, μέχρι τελικής πτώσεως, και επιστρέφουν ήρεμα και τακτικά στην μιζέρια της καθημερινότητάς τους.Κοντά σε αυτούς, γεμίσαμε και από κάθε είδους χαρτογιακάδες και «χαρτοπόντικες» της έντυπης και ηλεκτρονικής δημοσιογραφίας, που κατηφορίζουν και αυτοί, ανάλαφροι και βιαστικοί,στην ευκολία της διαπόμπευσης του Έλληνα και του ξεθωριάσματος της εικόνας του, έτσι όπως αποδόθηκε, μεστά και αντρίκια, από την πένα του Καζαντζάκη: «Μια ζωντανή κραδιά, ένα ζεστό λαρύγγι, μια ακατέργαστη μεγάλη ψυχή, που ακόμα δεν αφαλοκόπησε από τη μάνα της, της Γης» προκειμένου να προσφέρουν στο αναγνωστικό τους κοινό, ωσάν λυτρωτικό μάνα εξ ουρανού, έναν ακόμη αποδιοπομπαίο τράγο.Και το κωμικό του πράγματος είναι πως, μέρα με την μέρα, γεμίζουμε τις δεξαμενές υπομονής μας και με τα γνωστά ψοφοδεή της εξουσίας, που καθώς βλέπουν τον μέσο Έλληνα να βουλιάζει μες στην αυτολύπησή του και να αναλώνεται καθημερινά σε ανούσια ξεκατινιάσματα με τον εξίσου φουκαρά γείτονά του, ξεθαρρεύουν και ξεμυτίζουν από τα λαγούμια τους για να κριτικάρουν και αυτοί την περιβόητη νεοελληνική καμπούρα.Και εκεί που είσαι έτοιμος να τους πετάξεις ένα μεγαλοπρεπές άντε στο διάολο και να επιστρέψεις και εσύ, άπραγος και καταφρονεμένος, στα γνωστά λημέρια της καθημερινότητάς σου, στρέφεις το βλέμμα πίσω σου και αντλείς επιχειρήματα.\nΓιατί ο Έλληνας δεν ήταν πάντα έτσι. Γιατί ο Έλληνας κάποτε ήταν «κουζουλός και σαν λόγιαζε μια δουλειά, άνοιγε όρτσα τα πανιά και δεν την εφοβόταν. Αμολούσε τη νιότη του και δεν την ελυπόταν».Γιατί ο Έλληνας κάποτε ήτανε δουλευταράς. Φούχτωνε δυο δράμια σκληρό στραγάλι, ξεγελούσε την πείνα του και ριχνόταν με διαολεμένη όρεξη στο φτιάξιμο της ζωής του.Γιατί ο Έλληνας κάποτε ήτανε φιλότιμος, όσο και αν προσπαθούν κάποιοι γραφικοί να γκρεμίσουν τους μύθους του για να κατευνάσουν τα προοδευτικά τους ανταριάσματα.Γιατί ο Έλληνας κάποτε ήτανε τίμιος και αξιοπρεπής. Μα πάνω απ’ όλα λεύτερος, μην επιτρέποντας σε δραχμούφαντα περδικοπάνια να κρύβουν απ’ τα μάτια του τις πραγματικές χαρές μιας σύντομης, εξ ορισμού, ζωής.\nΓιατί ο Έλληνας κάποτε ήτανε γλεντζές, όσο και αν κάποιες ξενέρωτες φλωράντζες τσιρίζουν συνεχώς μες στα αυτιά μας για τον αλητήριο Έλληνα που γλεντοκοπά την ώρα που ο κακομούτσουνος Γερμαναράς, των νταχάου και των λουκάνικων Φρανκφούρτης, δουλεύει στα εργοστάσια σαν το σκυλί.Αυτό δεν αγγίζει καθόλου την παλαβιάρα μου ψυχή. Γιατί ζω δεν σημαίνει μονάχα κεφαλαιοποιώ εμπειρίες, γνώσεις και δεξιότητες. Ζω δεν σημαίνει μονάχα μανατζάρω πολυεθνικές εταιρίες, κερδίζω το βραβείο του εργάτη ή υπαλλήλου της χρονιάς και περιμένω λίγες μέρες τον χρόνο για να αποδράσω από τα ασφυκτικά εργασιακά μου πλαίσια και να μεθοκοπήσω μέχρι αηδίας στα στενά των Κυκλάδων.Ζω σημαίνει επίσης κωλοβαράω, ψευτοφιλοσοφώ με την παρέα μου «πίνοντας μπάφους και παίζοντας pro», αράζω στην ταβέρνα δίπλα στο κύμα και χαζολογώ, γυρνάω ατάραχος το καλαμάκι μες στο φραπόγαλο και κοζάρω άμα μου την καπνίσει και την γκόμενα απέναντι… Ζω σημαίνει χαλνάω και τις πέντε μου αισθήσεις. Γεύομαι, οσφρίζομαι, ακούω, βλέπω και αδράχνω.\nΚαι σίγουρα όχι πενηντάευρα…Ήρθαν, όμως, τα μεταπολιτευτικά λαμόγια και του έμαθαν πως όλα αυτά δεν αξίζουν δεκάρα τσακιστή. Ποια εργατικότητα μωρέ; Γίνε συνδικαλιστής και θα ζήσεις πλουσιοπάροχα. Ποια αξιοκρατία μωρέ; Γράψου στους κομματικούς καταλόγους και θα φροντίσουμε εμείς για την ανέλιξή σου. Ποιο φιλότιμο μωρέ; Πάρε μια αργομισθία και σκάσε. Ποια ικανότητα και ποια αξία; Πες μου το κόμμα σου να σου πω πώς θα ζήσεις. Ποια αλληλεγγύη και ποια κοινωνική ευθύνη; Μην μου πειράζετε την χοληστερίνη και το μπάρμπεκιου στο εξοχικό. Και όλα αυτά ενδεδυμένα το εντυπωσιακό καλυμμαύχι του Ευρωπαίου πολίτη.Αλλά ακόμα και μέσα σε αυτούς τους συρφετούς αθλιότητας, που σαν τα παλιρροϊκά κύματα έρχονται και φεύγουν από το προσκήνιο ανάλογα με την θεματική ατζέντα των ΜΜΕ, υπάρχουν και τα σπέρματα της αλλαγής. Υπάρχουν νέοι επιχειρηματίες με καινοτόμες και πρωτοποριακές ιδέες.\nΥπάρχουν νέοι επιστήμονες με το ένα πόδι στην αλλοδαπή, αλλά πάντα έτοιμοι να επαναπατριστούν μόλις δουν κάτι να αλλάζει στην αγαπημένη τους πατρίδα.Πάνω απ’ όλα όμως, υπάρχουν νέα παιδιά με όνειρα και φιλοδοξίες. Και όσο υπάρχουν αυτοί, εγώ θα φωνάζω. Σταματήστε με τις ηλίθιες γενικεύσεις και τους εύκολους χαρακτηρισμούς. Αρκετά πια με την κακοφορμισμένη θεωρία του κακού Έλληνα πολίτη και του εργατικού Γερμαναρά. Αρκετά με την γελοία θεωρία του Οβελίξ, που θέλει τον Ευρωπαίο να έχει πέσει από μικρός στο καζάνι με το μαγικό φίλτρο της εντιμότητας, της συνέπειας και της υπευθύνοτητας. Απλά οι εκεί φλεγματικοί Δριύδιδες φρόντιζαν όλα αυτά τα χρόνια – από το αιματοκύλισμα εις διπλούν της οικουμενόπολης μας και εντεύθεν- να ψηφίζουν νόμους και να τους εφαρμόζουν, ενώ οι εδώ καρικατούρες τους, ψήφιζαν και ψηφίζουν νόμους για να μπορούν να αναιρούν απλά τις συνέπειες των προηγούμενων, φροντίζοντας ταυτόχρονα και να μην εφαρμόζουν κανέναν.\nΣιγά, λοιπόν, μην ντραπώ να δηλώσω Έλληνας και να βροντοφωνάξω παρών στις εξελίξεις που κάποιοι αργυρώνητοι και δραχμοφονιάδες φαντασιώνονται πως «υφαίνουν» ερήμην μου. Σιγά μην σκύψω το κεφάλι επειδή κάποιες χιλιάδες συμπατριωτών μου πούλησαν την ψυχή τους στον κομματικό διάολο και βούλιαξαν το ελληνικό δημόσιο με τις αργομισθίες τους και επειδή κάποια ανίκανα λαμόγια καταχράστηκαν το δημόσιο χρήμα. Θα τους πετάξω και τους μεν και τους δε στον Καιάδα της καταισχύνης και θα προχωρήσω.Γεια σου αθάνατε Έλληνα. Περήφανε, χαδιάρη και αιώνιε έφηβε. Προχώρα εσύ και άσε τις μοιρολογίστρες των σαλονιών να σε κλαίνε στα αξιοθρήνητα σεργιάνια τους. Που να καταλάβουν οι άσχετοι ότι εσύ δεν πέθανες ακόμα. Πλάκα τους σκαρώνεις μέσα στο σάβανο σου. Χάρη μονάχα σου ζητώ να βιαστείς. Γιατί τα κοράκια και οι τεθλιμμένοι συγγενείς σου, ετοιμάζονται να σε κηδέψουν. Και δεν θέλω ρε Έλληνα να σε δω εκεί κάτω. Ούτε για αστείο…\n«Εεεε μ' έσκασες» , λέει η μάνα. «Φάε τον με τα σκατά να τελειώνουμε!»\nΣτην εκπομπή ισχυρίστηκαν ότι «ο τρόπος για να βρεις την εσωτερική σου ηρεμία είναι να τελειώσεις ό,τι έχεις αρχίσει».\nΚι έτσι, παραμένοντας σπίτι σήμερα, από το πρωί έχω τελειώσει, ένα μπουκάλι κρασί Aγιορείτικο, ένα μπουκάλι Dewars, ένα μπουκάλι Bailey's, ένα μπουκάλι Kahlua, ένα πακέτο μπισκότα Oreos, όσα χάπια είχαν απομείνει στα κουτιά των ηρεμιστικών Prozac και Valium, το υπόλοιπο cheesecake, μερικές καραμέλες και ένα κουτί σοκολατάκια. Δεν έχετε ιδέα πόσο τρομερά καλά νοιώθω τώρα!!!\nΤο πρώτο αρχαίο θέατρο της Λάρισας οικοδομήθηκε στη νότια πλαγιά του λόφου «Φρούριο». Η κατασκευή του συνδέεται αφενός μεν, με τη λατρεία του θεού Διονύσου για την τέλεση θεατρικών παραστάσεων καθώς και μουσικών και ωδικών αγώνων, αφετέρου δε, με τη διοίκηση του Κοινού των Θεσσαλών για τις συνεδριάσεις της Εκκλησίας του Δήμου της πόλης, που ονομαζόταν Αγορά. Ενδείξεις γι' αυτά αποτελούν ένας μικρός βωμός αναθηματικός στο θεό Διόνυσο που βρέθηκε κοντά στο θέατρο και όπου εικάζεται ότι υπήρχε ιερό του και τα ονόματα «Συνέδρων» αντιπροσώπων των πόλεων – κρατών που συμμετείχαν στην ομοσπονδία των θεσσαλών, που αναγράφονται πάνω στα εδώλια του αρχαίου θεάτρου.\nΟι προσπάθειες τόσων ετών της Αρχαιολογικής Υπηρεσίας και των τοπικών παραγόντων (Περιφέρεια, Νομαρχία, Δήμος, Πολιτιστικοί Φορείς και απλοί πολίτες), για την αποκάλυψη και ανάδειξη του πρώτου αρχαίου θεάτρου τελικά απέδωσαν καρπούς. Η επιστημονική διερεύνηση του μνημείου προχωρά πλέον συστηματικά βάση συγκεκριμένου προγράμματος αλλά το σημαντικότερο είναι ότι το θέατρο υιοθετήθηκε από την πλειονότητα των Λαρισαίων, έχει γίνει σημείο αναφοράς της πόλης και έχει μετουσιωθεί σε κοινωνικό αγαθό.\nΕνεργό ρόλο όσον αφορά τον συντονισμό δράσης ανέλαβε η ΙΕ΄ ΕΠΚΑ, ενώ το ΥΠΠΟ ανέλαβε τα έξοδα απαλλοτριώσεων και κατεδαφίσεων κτιρίων, στα οποία σημαντική και συντονισμένη συνεισφορά είχαν ο Δήμος, η Νομαρχία και η Περιφέρεια Λάρισας. Το θέατρο αναμένεται να αποτελέσει το κέντρο της πολιτιστικής ζωής της τοπικής κοινωνίας συμβάλλοντας στη βελτίωση της ποιότητας ζωής του πολίτη και την πολιτιστική αναβάθμιση της πόλης.\nΧτίστηκε τον 3ο αι. π.Χ. και ήταν χωρητικότητας 5.000 θεατών. Στο θέατρο κάθε 4 χρόνια οργανώνονταν αγώνες που συνοδεύονταν από αθλητικούς αγώνες στο Στάδιο. Καταστράφηκε δύο φορές, το 88 και το 69 π.Χ. από επιδρομές που έγιναν εναντίον της Δήλου. Τότε το θέατρο διαλύθηκε και αρκετά κομμάτια του χρησιμοποιήθηκαν ως οικοδομικό υλικό, ενώ άλλα τα πήραν αρκετοί κάτοικοι για ιδιωτική χρήση. Σήμερα υπάρχει σχετική μελέτη μερικής αποκατάστασης της σκηνής του θεάτρου.\nΤο θέατρο του Διονύσου είναι ο σημαντικότερος γνωστός υπαίθριος θεατρικός χώρος στην αρχαία Αθήνα. Αποτελούσε μέρος του ιερού του Ελευθερέως Διονύσου που βρισκόταν στις ΝΑ. παρυφές της Ακρόπολης και υπήρξε ο βασικός τόπος παράστασης τουαττικού δράματος αφού φιλοξενούσε τα Μεγάλα Διονύσια, τη μεγαλύτερη θεατρική γιορτή της πόλης των Αθηνών. Οι σωζόμενεςτραγωδίες και κωμωδίες του 5ου και του 4ου π.Χ. αι. γράφτηκαν -τουλάχιστον οι περισσότερες- για να παιχτούν σε αυτόν τον χώρο.\nΤο θέατρο του Διονύσου θεμελιώθηκε πιθανώς τον 6ο π.Χ. αι., στην περίοδο της δυναστείας των Πεισιστρατιδών, που με τα τότε δεδομένα θεωρείται γιγάντιο τεχνικό έργο. Έκτοτε επανοικοδομήθηκε και επεκτάθηκε πολλές φορές, και έτσι είναι δύσκολο να καθορισθεί ποια ήταν η αρχική του μορφή. Σήμερα στον ίδιο χώρο βρίσκονται τα ερείπια ενός ρωμαϊκού θεάτρου. Από την κεντρική κερκίδα του θεάτρου σώζονται σήμερα μόνο 13 σειρές εδωλίων.Το θέατρο ήταν αρχικά μόνο ένα μέρος του περίβολου ή τεμένους του Διονύσου. Ο περίβολος περιείχε τον αρχαιότερο ναό του Διονύσου και έναθυσιαστικό βωμό. Αργότερα προστέθησε μια αίθουσα ή στοά εξαλείφοντας τον παλαιότερο ναό και χτίστηκε ένας δεύτερος ναός επεκτείνοντας νότια τα όρια του περίβολου.Η χωρητικότητα του θεάτρου υπόλογίζεται σε 15.000 περίπου θεατές που κατανέμονταν σε κερκίδες.\nΗ απόσταση της πρώτης σειράς (προεδρία) από την τελευταία εκτιμάται γύρω στα 80 μέτρα ενώ από τους ηθοποιούς γύρω στα 12 μέτρα. Η ψηλότερη σειρά θέσεων του θεάτρου υψωνόταν περίπου 35 μέτρα επάνω από το χαμηλότερο μέρος του περιβόλου, και πριν από την κατασκευή της στοάς και της σκηνής οι θεατές μπορούσαν να δουν το ναό και το θυσιαστικό βωμό από το θέατρο. Το πιο σημαντικό για τους Αθηναίους βέβαια ήταν το γεγονός ότι ο ίδιος ο Διόνυσος (αντιπροσωπευόμενος από το λατρευτικό του άγαλμα στην μπροστινή σειρά) μπορούσε να βλέπει όχι μόνον τις παραστάσεις που δίνονταν προς τιμήν του, αλλά και τις θυσίες που προσφέρονταν στον βωμό του.Ήδη από το 2002 ξεκίνησαν οι εργασίες αναστήλωσης του αρχαίου θεάτρου του Διονύσου. Σύμφωνα με δελτία τύπου του Υπουργείου Πολιτισμού και Τουρισμού κατά την περίοδο 2002 – 2009 διατέθηκαν 3,5 εκατομμύρια ευρώ, προερχόμενα τόσο από το Γ΄ ΚΠΣ (Κοινοτικό Πακέτο Στήριξης), όσο και από εθνικούς πόρους, των οποίων θα ακολουθήσει νέα χορηγία ύψους 6 εκατομ. ευρώ, από τη Νομαρχία Αθηνών για την αναμόρφωση της κεντρικής κερκίδας με την κατασκευή 13 ακόμη σειρών εδωλίων προσθέτοντας έτσι 500 ακόμα θέσεις στις 1600 υπάρχουσες.\nΓια την αναστήλωση θα χρησιμοποιηθεί αντί του πειραϊκού ακτίτη, που ήταν το αρχαίο υλικό κατασκευής, παρόμοιος λίθος από την Κορινθία καθώς και το υλικό των αρχαίων εδωλίων που έχει εντοπιστεί και βρίσκεται διάσπαρτο στο χώρο.Το έργο της αναστήλωσης έχει αναλάβει ο αρχιτέκτονας - αναστηλωτής Κωνσταντίνος Μπολέτης με ειδικό επιτελείο αρχιτεκτόνων τον Κλήμη Ασλανίδη, την Αθηνά Σαμαρά και τις αρχαιολόγους Χριστίνα Παπασταμάτη και Ελένη Παριανού.Το κεντρικό τμήμα του θεάτρου προβλέπεται να ολοκληρωθεί το 2013, ενώ όλος ο χώρος, με προεκτάσεις των πλαϊνών σημείων του το 2016. Τον Ιανουάριο του 2010 είχαν ολοκληρωθεί οι εργασίες κατασκευής έξι σειρών εδωλίων.\nΕνα εκατ. ανασφάλιστα ΙΧ κυκλοφορούν στους δρόμους\nΈνα εκατομμύριο ανασφάλιστα ΙΧ κυκλοφορούν στο δρόμο, καθώς οι Έλληνες δεν ανανεώνουν πλέον τα ασφαλιστήρια συμβόλαια τους.Η οικονομική πίεση των καταναλωτών, σε συνδυασμό με τις τελευταίες μεγάλες αυξήσεις των ασφαλίστρων, ωθούν τους οδηγούς ΙΧ στο να αφήνουν ανασφάλιστα των αυτοκίνητα τους. Το τελευταίο διάστημα το ποσοστό των ανασφάλιστων ΙΧ έχει αυξηθεί πάνω από το 17%.Αυτό ανέφεραν, κατά τη διάρκεια συνάντησης με δημοσιογράφους υψηλόβαθμα στελέχη της Εθνικής Ασφαλιστικής και υπογράμμισαν με έμφαση ότι «δυστυχώς το ποσοστό αυτό βαίνει αυξανόμενο».\nΗ τακτική αυτή αναμένεται να δημιουργήσει ακόμα μεγαλύτερα οικονομικά προβλήματα στις ασφαλιστικές εταιρείες.Ας σημειωθεί ότι σήμερα στη χώρα ο στόλος των οχημάτων υπολογίζεται στα 5,5 με 6 εκατομμύρια οχήματα.Έτσι μετά τις μαζικές παραδόσεις των πινακίδων στις εφορίες από ιδιοκτήτες ΙΧ, για να μην πληρώσουν τα τέλη κυκλοφορίας, τώρα ήρθε η ώρα τη μη ανανέωσης των ασφαλιστηρίων συμβολαίων .Όμως ζοφερή είναι και η πρόβλεψη σε ότι αφορά την αγορά ακινήτων, καθώς τα στελέχη της Εθνικής Ασφαλιστικής προβλέπουν πτώση στις τιμές 20% το επόμενο διάστημα.Τη ίδια ώρα η Εθνική Ασφαλιστική βάζει ως στόχο την ενδυνάμωση των σχέσεων με την μητρική Εθνική Τράπεζα, το δίκτυο της οποίας θα χρησιμοποιήσει για την προώθηση τραπεζοασφαλιστικών προϊόντων.Την Τετάρτη κατά τη διάρκεια γεύματος ο πρόεδρος της εταιρείας κ. Λεωνίδας Θεόκλητος υπογράμμισε ότι η Εθνική Ασφαλιστική θα προχωρήσει σύντομα σε αύξηση μετοχικού κεφαλαίου (σσ εικάζεται ότι θα είναι μικρότερη από 100εκ ευρώ), προκειμένου να καλύψει τις αυξημένες απαιτήσεις σε κεφάλαια που εισάγει η οδηγία Solvency II.\nΣτην τοποθέτηση του ο κ. Λεωνίδας Θεόκλητος, υπογράμμισε πως ζούμε σήμερα μια ζοφερή πραγματικότητα και τόνισε ότι η αναδιάρθρωση του χρέους θα είναι καταστροφική για τα ασφαλιστικά ταμεία, τις ασφαλιστικές εταιρείες και τις τράπεζες.Παράλληλα προέβλεψε «λουκέτα» σε μικρομεσαίες ασφαλιστικές εταιρείες όπως και συγχωνεύσεις μεταξύ εταιρειών προκειμένου να αντεπεξέλθουν στις προκλήσεις που φέρνει η οδηγία Solvency II. Ακόμα ξεκαθάρισε ότι η Εθνική Ασφαλιστική ούτε πωλείται ούτε πρόκειται να προχωρήσει σε εξαγορές.Σύμφωνα με τον κ. Θεόκλητο, η εποπτεία της ασφαλιστικής αγοράς από την Τράπεζα της Ελλάδος, θα ξεκαθαρίσει «την ήρα από το στάχυ» καθώς ο κλάδος επλήγη το τελευταίο διάστημα και κυρίως με την υπόθεση της Ασπίδας.\nΗ αβεβαιότητα για την κρίση χρέους και το ασθενές δολάριο οδηγούν τον χρυσό σε ρεκόρ\nΓια τρίτη συνεχόμενη εβδομάδα κατέγραψε κέρδη ο χρυσός, καθώς η αβεβαιότητα για την εξέλιξη της κρίσης χρέους στην Ευρωζώνη και η εξασθένηση του δολαρίου οδηγούν το πολύτιμο μέταλλο από ρεκόρ σε ρεκόρ.\nΟ χρυσός άμεσης παράδοσης σημείωσε κέρδη 1,4% σε εβδομαδαία κέρδη και σκαρφάλωσε μέχρι το ιστορικό υψηλό των 1.512,47 δολαρίων η ουγγιά.\nΣτα συμβόλαια παράδοσης Ιουνίου, η τιμή ανήλθε μέχρι τα 1.509,60 δολάρια, σημειώνοντας το δέκατο ρεκόρ μέσα στον Απρίλιο.\n«Το ασθενές δολάριο έχει την κυριότερη επίπτωση στον χρυσό αυτή τη στιγμή» λένε οι αναλυτές και τονίζουν ότι τα δημοσιονομικά προβλήματα στις ΗΠΑ, η κρίση χρέους στην Ευρωζώνη και η πολιτική αναταραχή στον αραβικό κόσμο εντείνουν τη ζήτηση για το παραδοσιακό «ασφαλές καταφύγιο» του χρυσού.\nΤο δολάριο συνεχίζει να υποχωρεί, καθώς οι επενδυτές ανησυχούν ότι η Fed θα καθυστερήσει να αυξήσει τα επιτόκια, σε αντίθεση με ό,τι γίνεται, για παράδειγμα στην Ευρωζώνη, όπου ήδη έχει ανοίξει ο κύκλος αύξησης των επιτοκίων.\nΜαζί με τον χρυσό ενισχύεται και το ασήμι, που κατέγραψε κέρδη 11% σε εβδομαδιαία βάση. Η τιμή του ασημιού είναι στο υψηλότερο επίπεδο από το 1980, στα 47,25 δολάρια η ουγγιά.\nΠέθανε ο «πατέρας» του CD και πρώην πρόεδρος της Sony, Νόριο Όγκα\nΟ ιαπωνικός όμιλος της Sony ανακοίνωσε το θάνατο του πρώην προέδρου της εταιρείας Νόριο Όγκα, στον οποίο αποδίδεται η «πατρότητα» του Compact Disc, του γνωστού CD, με το οποίο μπήκαν στη ζωή μας οι οπτικοί δίσκοι.\nΟ Όγκα απεβίωσε σε ηλικία 81 ετών από πολυοργανική ανεπάρκεια. Υπήρξε πρόεδρος της Sony από το 1982 έως το 1955, και συνέβαλε να επεκτείνει η εταιρεία τις δραστηριότητές της πέρα από την κατασκευή ηλεκτρονικών συσκευών, στους τομείς του λογισμικού και της ψυχαγωγίας.\nΌταν ο ΓΑΠ ήταν Υπουργός Εξωτερικών. Είχε στείλει την αστυνομία ώστε να μην ακούγετε η λειτουργία της Εκκλησίας (ημέρες του ΠΑΣΧΑ) απο τα μεγάφωνα καθώς έμενε σε βίλα κοντά και τον ενοχλούσε!...\nΑπό τον Ξέρξη, τον Σουτλάνο, τον Χίτλερ, τον Κίσσινγκερ,........ τον Σημίτη. Όλοι ανεξαιρέτως.\nΔείτε το βίντεο ντοκουμέντο http://www.youtube.com/watch?v=b0SMByhLKOM\nΑναρτήθηκε από : Navi ~ Δευτέρα, Απριλίου 25, 2011\nΤο «Άβατο» του Αγίου Όρους μια απαγόρευση 15 αιώνων\nΗ Μοναστική Πολιτεία του Αγίου Όρους, το Αυτοδιοίκητο και Αυτόνομο Τμήμα του Ελληνικού κράτους, ανήκει πολιτικά στο υπουργείο Εξωτερικών και θρησκευτικά στο Οικουμενικό Πατριαρχείο Κ/Πόλεως.\nΣ’ αυτό το Τμήμα υπάρχει το «άβατο», δηλαδή η απαγόρευση εισόδου γυναικών, από την εποχή του Ιουστινιανού και καθιερώθηκε με Νεαρά ( Νόμο) το 539: «… ουκ εισελεύσεται δε γυνή παντελώς εις ανδρικόν μοναστήριον, ούτε ανήρ εις γυναικείον».\nTo άρθρο δημοσιεύτηκε στη Real News στις 17-4-2011


Γερμανία: Ολοκληρώθηκε ο ενταφιασμός λειψάνων θυμάτων του ναζισμού | FindGR\nΓερμανία: Ολοκληρώθηκε ο ενταφιασμός λειψάνων θυμάτων του ναζισμού\nΓια τη Σάσκια φον Μπρόκντορφ, της οποίας η μητέρα, Έρικα, δολοφονήθηκε μέσα στη φυλακή του Πλέτσενζεε, με την ταφή “ολοκληρώνεται η ιστορία”. “Τώρα ξέρω πού μπορώ να θρηνήσω τη μητέρα μου, επειδή εκτελέστηκε στις 13 Μαΐου 1943 και πάντα πηγαίναμε στο Πλέτσενζεε.\nΌμως δεν ήταν το σωστό μέρος για να την θυμάμαι, όχι με την καρδιά μου. Είμαι ικανοποιημένη που τώρα θα μπορώ να έρχομαι εδώ”, είπε η Σάσκια, που πλέον είναι 81 ετών.\nΗ πρωτοβουλία αυτή εντάσσεται στις πρόσφατες προσπάθειες που καταβάλλει το νοσοκομείο για “να αντιμετωπίσει το παρελθόν του”, τόνισε η οργάνωση για τη Μνήμη της Γερμανικής Αντίστασης, που συνδιοργάνωσε την τελετή.\nΕπειδή “πολλοί γιατροί σε διευθυντικές θέσεις, κατά την περίοδο του εθνικοσοσιαλισμού μετέτρεψαν τις κλινικές και τα ινστιτούτα τους σε τόπους εφαρμογής της ρατσιστικής και καταστροφικής ιατρικής των Ναζί”, πρόσθεσε.\nΑπό τους αντιφρονούντες αυτούς δεν απέμειναν παρά μόνο 300 δείγματα ιστών, τοποθετημένα σε πλακάκια εργαστηρίου, τα οποία βρέθηκαν μέσα σε μικρά κουτιά από τους κληρονόμους του ανατόμου Χέρμαν Στίφε που την εποχή εκείνη έκανε πειράματα.\nΤα δείγματα, που σχεδόν δεν διακρίνονται δια γυμνού οφθαλμού, παραδόθηκαν το 2016 στον καθηγητή Αντρέας Βίνκελμαν, ώστε να προσπαθήσει να εξακριβώσει σε ποιους ανήκαν.\nΑν και δεν κατάφερε να καθορίσει με ακρίβεια από πόσους ανθρώπους προέρχονταν αυτά τα 300 δείγματα, ο καθηγητής μπόρεσε να συνδέσει κάποια από αυτά με 20 ονόματα.\nΦάνηκε τότε ότι υπήρχε μια σαφής σχέση με τη φυλακή του Πλέτσενζεε, όπου από το 1933 μέχρι το 1945 απαγχονίστηκαν ή αποκεφαλίστηκαν από τους Ναζί περίπου 2.800 άνθρωποι.